Cyfle i'r gymuned gyfrannu at Stori Gwynedd drwy'r celfyddydau\nCartref > Y Cyngor > Newyddion > Datganiadau i'r wasg > Hydref 2017 > Cyfle i'r gymuned gyfrannu at Stori Gwynedd drwy'r celfyddydau\nMae artist ifanc o Wynedd wedi cael ei benodi i arwain “Hunan/Self” - prosiect cymunedol celfyddydol sydd wedi ei ysbrydoli gan hanes Gwynedd a chasgliadau amgueddfaol y sir yn Storiel, Bangor.\nMae Llŷr Erddyn Davies, o Gaernarfon, yn cychwyn ar y gwaith drwy ymgysylltu gyda phobl a phlant cymunedau Gwynedd. Mi fydd cyfle i bobl roi adborth drwy holiaduron, gweithgareddau a digwyddiadau yn Storiel a chanolfannau eraill yn y sir. Mi fydd y prosiect yn arwain at greu gwaith celf a fydd yn cael ei osod y tu allan i Storiel yn ystod 2018.\nErs graddio yn 2014 gyda gradd BA (Anrh) mewn Celfyddyd Gain o Brifysgol Falmouth, mae Llŷr wedi parhau i ymarfer fel artist aml gyfrwng yng Nghaernarfon. Mae’n rhan o rwydwaith CARN ac wedi bod ar breswyliad STAMP: Gefail yr Ynys, Caernarfon fel rhan o gynllun Creu Cymunedau Cyfoes.\nMeddai Llŷr: “Rwy’n falch iawn o dderbyn y cyfle hwn, ac yn edrych ymlaen i gael cyd-weithio â Storiel, Cymunedau a Hanes Gwynedd er mwyn creu darn o waith Celf Gyhoeddus.”\nDywedodd y Cynghorydd Craig ab Iago, Aelod Cabinet Cyngor Gwynedd sy’n arwain ar Ddiwylliant: “Rydan ni’n falch iawn o weld fod artist ifanc brwdfrydig wedi’i benodi i’r gwaith yma. Mi fydd gwaith Llŷr yn golygu gweithio gyda trigolion i greu gwaith celf arbennig a fydd wedi ei ysbrydoli gan hanes a chasgliadau amgueddfaol Gwynedd sydd yn Storiel yn ogystal a’r lloerennau sydd wedi’u lleoli drwy'r sir.\n“Rydan ni’n ffodus iawn fod gynnon ni gymaint o dalentau cynhenid yn y maes yma. Dw i’n edrych ymlaen at weld y gwaith yn bwrw ymlaen, gyda’r celf terfynol i’w weld yn Storiel ar y diwedd i bawb allu ei fwynhau.”\nBydd rhagor o wybodaeth am y gwaith i’w weld ar dudalen facebook Storiel Bangor.\nAm fwy o wybodaeth am y gwaith, cysylltwch gyda storiel@gwynedd.llyw.cymru\nLLUN: Mae Llŷr Erddyn Davies wedi ei benodi yn ddiweddar i arwain prosiect “Hunan/Self”


Ben Evans - Prifysgol Abertawe\nDiwrnodau Agored Prifysgol Abertawe\nSut y gallaf drosglwyddo i Brifysgol Abertawe?\n"Rhoddodd gyfle imi ddylunio car cyflyma'r byd"\nRydw i'n Flaengar\nErs i mi allu cofio, dwi wedi mwynhau gofyn “ond pam mae’n digwydd fel hynny?”\nY meddylfryd hwn sydd wedi fy sbarduno i ddefnyddio’r damcaniaethau mathemateg a ffiseg a ddysgais yn yr ysgol a’r brifysgol wrth ymdrin â heriau yn y byd go iawn – ffordd amlwg o wneud hynny oedd astudio Peirianneg.\nAr ôl pedair blynedd fel myfyriwr Israddedig yng Nghaergrawnt, sylweddolais fod y rhan fwyaf o broblemau aerodynameg yn yr 21ain ganrif yn cael eu datrys trwy ddefnyddio’r technegau modelu cyfrifiadurol newydd yr oedd Prifysgol Abertawe’n enwog am eu harloesi.\nFelly, dechreuais radd PhD yn Abertawe ym maes Dynameg Hylifau Gyfrifiadurol. Roedd fy ymchwil PhD yn defnyddio’r technegau modelu hynny er mwyn datblygu meddalwedd sy’n gallu rhagfynegi ymddygiad llif aerodynameg trwy astudio’r mudiant molecwlar sy’n sail iddo.\nDrwy symud i Abertawe, ces i gyfle anhygoel i fod yn rhan o Brosiect BLOODHOUND i dorri’r Record Cyflymder ar Dir ac ymuno â thîm dylunio car cyflyma’r byd a gweithio ochr yn ochr â’r aerodynamegwr byd-enwog Ron Ayers.\nMae fy ngwaith ym Mhrifysgol Abertawe wedi helpu i ddylunio BLOODHOUND SSC, sydd wedi’i ddylunio i gyrraedd 1,000 mya, ac mae hyn wedi ysbrydoli nifer o syniadau ymchwil newydd rwy’n gweithio arnynt gyda’m tîm. Y nod yw iddo gyrraedd cyflymder o 1,000mya ar drac yn Hakskeen Pan ym Mhenrhyn y Gogledd, De Affrica y flwyddyn nesaf (2018) a thorri record cyflymder tir y byd.\nDros y deng mlynedd ddiwethaf, rydym wedi gweithio i ddatblygu siâp aerodynameg y car, a dyna pam ei fod yn edrych fel y mae heddiw. Dw i’n teimlo’n frwdfrydig am botensial prosiect BLOODHOUND i ysbrydoli cenhedlaeth newydd o beirianwyr ledled y byd a dwi’n edrych ymlaen at weld y technolegau deillio a fydd yn gwthio Abertawe i fod yn ganolfan sy’n arwain y ffordd yn fyd-eang ym maes ymchwil dylunio aerodynameg.”


Cymunedau dysgu proffesiynol - Hwb\nGrŵp o ymarferwyr yw cymunedau dysgu proffesiynol (CPDau) sy'n cydweithio gan ddefnyddio proses ymchwilio strwythuredig i ganolbwyntio ar faes penodol o'u haddysgu er mwyn gwella deilliannau dysgwyr ac felly hefyd safonau ysgolion.\n‘Mae ysgolion sy'n perfformio'n dda yn helpu athrawon i wella addysgu drwy ddysgu oddi wrth ei gilydd.’\nMae CDPau da yn:\ngwella deilliannau’r dysgwr\nnewid arferion proffesiynol ac yn ymrymuso ymarferwyr\ncreu newid cynaliadwy\ndatblygu gallu arweinyddiaeth ar draws y system\ncael effaith fesuradwy.\nMae'r ddogfen ganllaw Cymunedau dysgu proffesiynol a'r daflen (ar gael isod) yn darparu'r wybodaeth y mae ei hangen arnoch i ddechrau ac arwain ymarferwyr drwy saith cam hawdd i sefydlu a rhedeg CDP effeithiol.\nMae PLCs the SMART Choice for School Improvement yn dangos sut y gall CDP fod yn gyfrwng defnyddiol ar gyfer codi safonau ysgol drwy ymagwedd ysgol gyfan. Bydd y ddogfen yn cael ei gyhoeddi cyn hir.\nMae mesur effaith y gwaith a wneir gan y CDP yn rhan bwysig o'r broses er mwyn penderfynu a ddylid ei weithredu'n fwy eang a buddsoddi mwy o arian ac adnoddau ynddo.\nMae Sutton Trust-EEF Teaching and Learning Toolkit (dolen allanol) yn grynodeb hawdd ei gyrchu o ymchwil addysgol sy'n cynnig arweiniad i athrawon ac ysgolion ar sut i ddefnyddio eu hadnoddau i wella cyrhaeddiad dysgwyr difreintiedig. Nod y pecyn cymorth yw helpu athrawon i wneud eu dewisiadau gwybodus eu hunain a mabwysiadu ymagwedd fwy 'seiliedig ar dystiolaeth'.\nMae'r Adolygiad Arweinyddiaeth Unigol (AAU) yn helpu ymarferwyr i adolygu eu harferion yn erbyn y Safonau Arweinyddiaeth a nodi'r blaenoriaethau ar gyfer datblygu arweinyddiaeth ymhellach.\nCanllawiau: Cymunedau dysgu proffesiynol pdf 166 Kb Efallai na fydd y ffeil hon yn hygyrch.\nTaflen gwybodaeth: Cymunedau dysgu proffesiynol pdf 301 Kb Efallai na fydd y ffeil hon yn hygyrch.\nArf hunanwerthuso a cham datblygu: ar draws yr ysgol pdf 59 Kb Efallai na fydd y ffeil hon yn hygyrch.\nY model cenedlaethol - cam 1-7 pdf 115 Kb Efallai na fydd y ffeil hon yn hygyrch.\n1. Sefydlu'r grŵp\nMae Camau 1 a 2 yn gyd-ddibynnol.\nGall Cam 1 ddod yn gyntaf pan fydd grŵp o wirfoddolwyr yn cydnabod rhwystr i ddysgu a theimlant yn gryf ynghylch ei newid.\nYn ystod y cam hwn defnyddir data i adnabod cyfansoddiad y grŵp. Mae'r holl gyfranogwyr yn rhannu dealltwriaeth o'r model cenedlaethol ar gyfer y CDP ac yn cytuno ar gyfrifoldebau o fewn y CDP.\nMae Rôl yr hwylusydd CDP yn diffinio arweinyddiaeth, yn adolygu sut y gellir ei ddosbarthu ac yn tynnu sylw at fanteision newid system ysgol.\nCeir ymholiad beirniadol parhaus, hunanfyfyrio a mireinio cyson o fewn CDPau effeithiol. Gall nodiadau myfyrio proffesiynol personol gael (ar gael isod) eu cwblhau gan bob ymarferydd drwy gymryd rhan yn y CDP fel cofnod o'u cyfraniad a'r effaith ar eu datblygiad proffesiynol.\nDylai pob aelod o'r CDP gael ei lywio gan ddata gyda sylfaen tystiolaeth gryf ar gyfer y ffocws. Gall nodiadau dadansoddi data (ar gael isod) gael eu defnyddio i gofnodi'r data sydd ar gael yn y cyfarfod cyntaf. Gellir eu defnyddio hefyd i helpu i gyfyngu a mireinio ffocws y CDP.\nMae Rhaglen Meistr mewn Ymarfer Addysgol (MYA) Llywodraeth Cymru yn darparu mynediad i ganllawiau defnyddiol i ganolbwyntio eich ymholiad proffesiynol: Sut i ddadansoddi data\nMae'r Adroddiad cam penodol (ar gael isod) yn helpu ymarferwyr i weithio drwy Gam 1 o'r model cenedlaethol ar gyfer CDP.\nAdroddiad cam penodol y model cenedlaethol Cam 1: Sefydlu’r grwp pdf 48 Kb Efallai na fydd y ffeil hon yn hygyrch.\nRôl yr hyrwyddwr CDP ppt 958 Kb Efallai na fydd y ffeil hon yn hygyrch.\nNodiadau myfyrio proffesiynol personol pdf 54 Kb Efallai na fydd y ffeil hon yn hygyrch.\nNodiadau dadansoddi data pdf 62 Kb Efallai na fydd y ffeil hon yn hygyrch.\n2. Gosod ffocws\nOs yw dadansoddiad data yn darparu tystiolaeth ar gyfer newid ffocws efallai y daw yn glir pwy fydd angen bod yn y CDP.\nYn ystod y cam hwn bydd y CDP yn adnabod mater neu broblem arbennig ar gyfer grŵp o ddysgwyr, yn seiliedig ar ddadansoddi data.\nPenderfynu beth i'w ymchwilio\nMae'r Rhaglen Meistr mewn Ymarfer Addysgol (MYA) Llywodraeth Cymru yn rhoi arweiniad defnyddiol ar sut i lunio eich ymchwil ar fater penodol ac agor eich meddwl.\nDefnyddio tracio dysgwyr\nMae Estyn yn darparu mynediad i astudiaethau achos ymarfer da, gan ddangos sut y gall systemau data dysgwyr wella deilliannau dysgu:\nDefnyddio data i wella medrau disgyblion\nDadansoddi data: elfen allweddol i wella perfformiad disgyblion.\nMae 'Diffinio'r ffocws' (ar gael isod) yn helpu ymarferwyr i ddiffinio eu ffocws ar gyfer y CDP o'r data y maen nhw wedi'i ddadansoddi. Po fwyaf cul a phenodol y ffocws, gorau oll.\nMae'r adroddiad cam penodol (ar gael isod) yn helpu ymarferwyr i weithio drwy Gam 2 o'r model cenedlaethol ar gyfer CDP.\nAdroddiad cam penodol y model cenedlaethol: Cam 2 - Gosod ffocws pdf 48 Kb Efallai na fydd y ffeil hon yn hygyrch.\nDiffinio’r ffocws pdf 55 Kb Efallai na fydd y ffeil hon yn hygyrch.\n3. Ymholi gweithredol\nAr ôl nodi'r mater/broblem yn seiliedig ar y data/dystiolaeth, tasg y CDP yw 'drilio i lawr' i gwestiwn penodol ar gyfer ymholiad neu ymchwiliad pellach. Er enghraifft, o ran ysgrifennu estynedig gallai hyn fod 'pa fathau o fframiau ysgrifennu a meini prawf llwyddiant sy'n sgaffaldio ac yn cefnogi ansawdd ysgrifennu estynedig?\nAlma Harris a Michelle Jones Professional Learning Communities in Action (2011)\nEr mwyn ystyried y cwestiwn hwn gallai'r CDP ystyried:\nymarfer mewn ysgolion eraill\nymarfer o fewn eu hysgol nhw, grwpiau blwyddyn neu adrannau eraill\nymarfer mewn gwledydd eraill.\nPan fydd y CDP wedi casglu digon o dystiolaeth, mae'n cychwyn ar broses o ddatblygu, treialu a mireinio. Yn y cam hwn gallai:\nrhoi cynnig ar strategaethau newydd\nastudio gwersi er mwyn cynllunio, darparu a gwerthuso ymagwedd newydd ar y cyd\ngofyn i eraill dreialu’r ymagweddau newydd a chael adborth gwerthusol i helpu i fireinio ymhellach.\nSut i gynnal ymchwil weithredu yn yr ystafell ddosbarth\nMae Rhaglen Meistr mewn Ymarfer Addysgol (MYA) Llywodraeth Cymru a'r maes gwella 'Ymarfer myfyriol' ar wefan Dysgu Cymru yn darparu canllawiau defnyddiol i gyflwyno ymarferwyr i ymagwedd myfyriol seiliedig ar ymholi systematig.\nMae 'Action research making a difference in education' (dolen allanol), SCYA (2009), yn dwyn ynghyd erthyglau sy'n seiliedig ar ymchwil weithredu ac yn galw ar bob ymarferydd i ystyried gwneud ei waith ymchwil ei hun.\nMae'r adroddiad cam penodol yn helpu ymarferwyr i weithio drwy Gam 3 y model cenedlaethol ar gyfer CDP.\nAdroddiad cam penodol y model cenedlaethol: Cam 3 - Ymholiad gweithredu pdf 31 Kb Efallai na fydd y ffeil hon yn hygyrch.\n4. Arloesi a newid\nYn ystod y cam hwn mae'r strategaethau a nodwyd drwy'r ymholiad yn cael eu rhannu â chyfranogwyr y CDP. Mae'r strategaeth a allai gael yr effaith fwyaf yn cael ei dewis i'w threialu. Cytunir ar y newidiadau angenrheidiol i gefnogi'r cam treialu sydd i'w digwydd ar lefel ysgol.\nMae'r adroddiad cam penodol (ar gael isod) yn helpu ymarferwyr i weithio drwy Gam 4 y model cenedlaethol ar gyfer CDP.\nAdroddiad cam penodol y model cenedlaethol: Cam 4 - Arloesi a newid pdf 44 Kb Efallai na fydd y ffeil hon yn hygyrch.\nRheoli newid ppt 981 Kb Efallai na fydd y ffeil hon yn hygyrch.\n5. Treialu ac adborth\nYn ystod y cam hwn mae'r strategaeth neu'r strategaethau ar gyfer gwella yn cael eu treialu. Mae cynnydd ac adborth yn cael eu rhannu gan gyfranogwyr y CDP.\nMae'r adroddiad cam penodol (ar gael isod) yn helpu ymarferwyr i weithio drwy Gam 5 y model cenedlaethol ar gyfer CDP.\nAdroddiad cam penodol y model cenedlaethol: Cam 5 - Treialu ac adborth pdf 44 Kb Efallai na fydd y ffeil hon yn hygyrch.\nYn ystod y cam hwn bydd y CDP yn mireinio neu'n ail-ganolbwyntio’r strategaethau a gafodd eu treialu yn seiliedig ar y data/dystiolaeth a gasglwyd.\nEnghreifftiau o asesu effaith\nMae’r adroddiad ar y cam penodol o gymorth i ymarferwyr weithio drwy Gam 6 o’r model cenedlaethol ar gyfer Cymunedau Dysgu Proffesiynol (CDP).\nMae’r asesiadau effaith enghreifftiol yn dangos sut mae ysgolion wedi gwerthuso effaith CDP ar ddysgwyr, ymarferwyr a chymuned ehangach yr ysgol.\nAdroddiad cam penodol y model cenedlaethol: Cam 6 - Mireinio pdf 44 Kb Efallai na fydd y ffeil hon yn hygyrch.\nTaflen gryno asesu effaith pdf 95 Kb Efallai na fydd y ffeil hon yn hygyrch.\nYsgol Cwmtawe - Taflen gryno asesu effaith pdf 46 Kb Efallai na fydd y ffeil hon yn hygyrch.\nYsgol Gynradd Brynnau - Taflen gryno asesu effaith pdf 39 Kb Efallai na fydd y ffeil hon yn hygyrch.\nYsgol Gynradd Llanhari - Taflen gryno asesu effaith pdf 56 Kb Efallai na fydd y ffeil hon yn hygyrch.\n7. Rhannu canlyniadau\nYn ystod y cam hwn mae casgliadau, effaith ac argymhellion y CDP yn cael eu rhannu â staff, llywodraethwyr, rhieni/gofalwyr ac, os yw'n briodol, yr ysgolion eraill ar gyfer gweithredu.\nMae astudiaethau achos llwyddiannus yn rhoi cynghorion defnyddiol ar sut i ddechrau ac yn arddangos ymagweddau ysgol gyfan a chlwstwr effeithiol at weithredu CDP mewn ysgolion yng Nghymru.\nErs lansio tudalennau diwygiedig y Cymunedau Dysgu Proffesiynol ar wefan Dysgu Cymru ym mis Medi eleni, rydyn ni wedi bod yn gweithio gyda British Council Cymru i ddatblygu ymhellach ein cysylltiadau rhyngwladol.\nYn rhan o’r Rhaglen Addysg Ryngwladol sy’n cynnig amryw o ffyrdd o gyfnewid syniadau gyda chydweithwyr ar draws y byd, mae British Council Cymru yn rhoi nawdd tuag at gyfleoedd i ymarferwyr o Gymru gydweithio a rhannu arferion gorau drwy Gymunedau Dysgu Proffesiynol Rhyngwladol.\nBydd yr olaf o dri ymweliad IPLC i’w gynnal yn ystod 2015-16 yn mynd i Efrog Newydd ym mis Chwefror 2016. Gweler y daflen amgaeëdig am ragor o fanylion.\nAstudiaethau achos llwyddiannus (dolen allanol) yn rhoi awgrymiadau defnyddiol ar sut i fynd ati a dangos sut mae ysgolion cyfan a chlystyrau o ysgolion yn mynd ati yn effeithiol i weithio fel Cymunedau Dysgu Proffesiynol (CDP) mewn ysgolion ar draws Cymru.\nCyhoeddwyd gyntaf 5 Gorffennaf 2013\nDiweddarwyd diwethaf 5 Gorffennaf 2013


Yn rhoi ail gyfle i Dduw - Eglwys Dduw ledled y byd y Swistir\ncyfryngau > Dilyniant cylchgrawn > Olynydd cylchgrawn 2016-04 > Ydy Duw yn rhoi ail gyfle?\nDyma'r ffilm weithredu nodweddiadol: Mae yna 10 eiliad o hyd cyn i'r bom ddiffodd a lladd miloedd o bobl, heb sôn am yr arwr anrhydeddus sy'n ceisio herio'r bom. Mae chwys yn diferu o wyneb yr arwr ac mae'r heddweision llawn tyndra ac actorion eraill yn dal eu gwynt. Pa wifren y mae'n rhaid ei thorri? Y Coch? Yr un melyn? Pedair eiliad i fynd. Y Coch! Dwy eiliad arall. Na, yr un melyn! Snap! Dim ond un cyfle sydd i'w gael yn iawn. Am ryw reswm, mae'r arwr yn y ffilm bob amser yn torri'r wifren gywir, ond nid ffilm yw bywyd. Ydych chi erioed wedi teimlo eich bod wedi torri'r wifren anghywir ac yn sydyn roedd popeth yn ymddangos ar goll? Credaf, os edrychwn ar fywyd Iesu, y byddwn yn darganfod a yw Duw yn rhoi ail gyfle. Roedd Iesu (ac mae) Duw ac mae ei fywyd a'i gymeriad yn adlewyrchu cymeriad Duw Dad yn glir iawn. Pan ddaeth y disgybl Pedr at Iesu a gofyn i'r Arglwydd, pa mor aml y mae'n rhaid i mi faddau i'm brawd sy'n pechu yn fy erbyn? A yw'n ddigon saith gwaith? Dywedodd Iesu wrtho, rwy'n dweud wrthych chi, nid saith gwaith, ond saith deg gwaith saith gwaith (Mathew 18: 21-22).\nEr mwyn deall pwysigrwydd y sgwrs hon, rhaid deall diwylliant yr amser hwnnw ychydig. Bryd hynny, dywedodd athrawon crefyddol eu bod yn maddau i berson sydd wedi gwneud drwg dair gwaith. Ar ôl hynny does dim rhaid. Roedd Peter yn meddwl ei fod yn berson cyfiawn iawn a bod ei ateb i faddau i berson saith gwaith wedi creu argraff ar Iesu. Ond ni wnaeth hyn argraff ar Iesu, ond gwnaeth i Pedr ddeall nad oedd wedi deall y cysyniad o faddeuant. Nid yw maddeuant yn ymwneud â chyfrif, oherwydd yna nid ydych yn maddau i rywun â'ch holl galon. Pan ddywedodd Iesu y dylech faddau saith deg gwaith saith gwaith, nid oedd yn golygu 490 o weithiau, ond y dylech faddau yn anfeidrol. Dyna wir gymeriad a gwir galon Iesu a hefyd Duw, oherwydd bod Iesu, Duw y Tad a'r Ysbryd Glân yn un. Nid yn unig o ran bod, ond hefyd o ran cymeriad - mae hynny'n rhan o Drindod Duw.\nWedi colli'r cyfleoedd?\nRwyf wedi cwrdd â phobl sydd wir yn credu eu bod wedi pechu yn rhy aml ac na all Duw felly faddau iddynt mwyach. Maent yn teimlo eu bod wedi colli eu siawns gyda Duw ac na ellir eu hachub mwyach. Unwaith eto, mae bywyd a gweithredoedd Iesu yn siarad cyfrolau: mae Pedr, ffrind mwyaf dibynadwy Iesu, yn ei wadu deirgwaith yn gyhoeddus (Mathew 26,34:56, 69, 75-XNUMX) ac eto mae Iesu’n estyn allan ato ac yn maddau iddo ac yn ei garu. Credaf fod y profiad hwn yn brofiad allweddol mewn sawl maes ym mywyd Peter. Daeth yn un o ddilynwyr mwyaf ffyddlon a dylanwadol Iesu ac arweinydd ei eglwys. Enghraifft drawiadol arall o wir faddeuant Duw yw, er iddo farw ar y groes mewn poen dirdynnol, fe wnaeth Iesu faddau’n llwyr i’r rhai a oedd yn gyfrifol am ei farwolaeth, hyd yn oed pan oeddent yn dal i wneud hwyl am ei ben. Meddyliwch amdano am eiliad. Mae'n gariad a maddeuant anhygoel, gwirioneddol ddwyfol y gall Duw yn unig ei roi, yn groes i'r ddealltwriaeth gyffredin o gredinwyr a'r rhai nad ydyn nhw'n credu, nid yw Duw ar eich ôl chi. Nid y rhywbeth mawr anghyraeddadwy sy'n eistedd yn y nefoedd ac mae'n aros i'ch twyllo os gwnewch gamgymeriad. Nid Duw yw hwn, ond bodau dynol ydym ni. Mae hynny'n rhan o'n cymeriad ac nid ei gymeriad ef. Ni sy'n cadw cyfrif o'r anghyfiawnderau sydd wedi digwydd i ni ac nid Duw. Ni sy'n rhoi'r gorau i faddau a dod â pherthnasoedd i ben, ac nid Duw.\nGallwn ddod o hyd i nifer o enghreifftiau yn y Beibl lle mae Duw yn mynegi ei gariad tuag atom a'i hiraeth amdanom. Pa mor aml y mae'n addo inni: ni fyddaf yn eich gadael nac yn eich gadael (Hebreaid 13: 5). Hiraeth Duw amdanom yw nad ydym yn mynd ar goll, ond bod pob bod dynol yn cael ei achub. Y peth gwirioneddol ryfeddol amdano yw bod Duw a Iesu nid yn unig wedi canu'r geiriau braf hyn, ond eu bod hefyd yn enghraifft o bopeth a ddywedent trwy fywyd Iesu. Ydy Duw yn rhoi ail gyfle nawr?\nYr ateb yw na - mae Duw nid yn unig yn rhoi ail gyfle inni, ond yn cael maddeuant inni drosodd a throsodd. Siaradwch â Duw yn rheolaidd am eich pechodau, camddatganiadau ac anafiadau. Cadwch eich llygaid arno ac nid lle rydych chi'n meddwl eich bod chi'n colli allan. Nid yw Duw yn cyfrif eu camsyniadau. Bydd yn parhau i'n caru, maddau i ni, bod wrth ein hochr a dal gafael arnom ni waeth beth ddaw. Nid yw'n hawdd dod o hyd i rywun i roi ail gyfle inni - hyd yn oed yn ddyddiol - ond mae Iesu'n cynnig y ddau ohonom.\ngan Johannes Maree\nA oes ail gyfle gyda Duw?


Awgrymwch ein Helusen y Flwyddyn ar gyfer 2019/20\nUnwaith eto eleni, rydym yn chwilio am fyfyrwyr i helpu â phenderfynu ar un o'n dwy elusen Codi Arian a Rhoi (RAG) ar gyfer y flwyddyn academaidd nesaf.\nI'r rheiny ohonoch sy'n anghyfarwydd â'r fenter, mae RAG UMAber yn gronfa sy'n cael ei rhannu'n gyfartal rhwng dau achos da bob blwyddyn:\nRhoddir y swm cyntaf i Elusen y Flwyddyn - caiff myfyrwyr gyfle i gynnig a phleidleisio drosti yn ystod cyfnod y Glas bob blwyddyn.\nRhoddir yr hanner arall mewn Cronfa Gymunedol a gaiff ei dosbarthu ymysg elusennau lleol ar ffurf grantiau.\nYn ogystal â hyn, gall Clybiau Chwaraeon a Chymdeithasau sy'n frwd dros achosion penodol godi arian at eu dewis elusen, er ein bod ni'n annog ein myfyrwyr i gyd i gefnogi'r Gronfa RAG uchod.\nMeddai Wojtek, ein Swyddog Cyfleoedd eleni:\nBob blwyddyn mae myfyrwyr yn cael cyfle i ddewis pa elusennau maen nhw am eu cefnogi, sy'n gyfle anhygoel i wneud gwahaniaeth go iawn. P'un a oes gennych chi ddiddordeb mewn materion amgylcheddol neu gynaliadwyedd, cynnig cymorth i'r rheiny sydd â salwch difrifol neu helpu'r bobl fwyaf bregus yn ein cymunedau, dyma'ch cyfle i ddefnyddio holl fyfyrwyr Aberystwyth i gefnogi achos sy’n agos iawn at eich calon.\nGallwch gyflwyno eich awgrymiadau gan ddefnyddio'r ffurflen isod, fydd yn parhau i fod ar agor tan ddydd Mercher 18fed Medi.\nPublished: 09 Aug 2019 13:39 , Last updated: 21 Aug 2019 11:31


Dechrau ymgyrch i hybu galw defnyddwyr am laeth | LLYW.CYMRU\nDechrau ymgyrch i hybu galw defnyddwyr am laeth\nMae ymgyrch farchnata i ddefnyddwyr ledled y DU i ddechrau, i gynyddu y galw am laeth gwlyb i gefnogi’r sector llaeth yr effeithiwyd arno gan COVID-19.\nMae effaith y pandemig byd-eang wedi ei weld ar unwaith ar y sector llaeth, gyda cau y sectorau gwasanaethu bwyd a lletygarwch, a gadael rhai proseswyr heb safle gwerthu hyfyw ar gyfer eu llaeth a’u cynnyrch llaeth.\nBydd ymgyrch newydd i ddefnyddwyr yn helpu i sicrhau cydbwysedd yn y gor-gyflenwad o laeth oherwydd bod y sector gwasanaethau bwyd wedi cau. Mae AHDB yn amcangyfrif bod gwerthiant proseswyr llaeth gwlyb sy’n gwasanaethau’r marchnadoedd gwasanaethu bwyd neu farchnadeodd cyfanwerthu wedi gostwng 50-60%.\nBydd yr ymgyrch, o dan arweiniad AHDB, gyda chyllid ychwanegol gan Dairy UK, llywodraethau y DU, y sector manwerthu a’r diwydiant yn ehangach, yn anelu at gynyddu galw defnyddwyr am laeth 3% dros gyfnod o 12 wythnos. Mae hyn yn cyfateb â 450,000 litr o laeth gwlyb y dydd.\nBydd y fenter yn mynd yn fyw wythnos nesa, drwy ymgyrch wedi’i thargedu ar y cyfryngau cymdeithasol ac ymgyrch deledu. Bydd yn anelu at hybu gwerthiant llaeth gwlyb yn y tymor byr, a chynnal y galw hwnnw dros y tymor canolig yn ystod yr ymgyrch, fesul cam.\nMae’r ymgyrch yn tynnu sylw at yr angen i gysylltu ag eraill i wella llesiant yn yr argyfwng presennol, a swyddogaeth llaeth ffres yn hynny, er enghraifft cwpaned o de neu goffi rithiol gyda teulu, ffrindiau neu gymydog.\nMae’r ymgyrch newydd yn dilyn symudiadau diweddar i gefnogi’r sector llaeth gyda llachio’r cyfreithiau cystadlu dros dro i alluogi mwy o gydweithio, fel y gall y sector, gan gynnwys ffermwyr llaeth a phroseswyr, gydweithio yn agosach i ddatrys y problemau y maent yn eu hwynebu.\nMeddai Lesley Griffiths, y Gweinidog Materion Gwledig:\nMae’r sector llaeth wedi teimlo effaith cau y sector gwasanaethau bwyd ar unwaith, a’r gostyngiad yn y galw am laeth o ganlyniad i hynny.\nMae mor bwysig i gefnogi ein ffermwyr llaeth yn ystod y cyfnod anodd hwn. Dwi’n falch i weithio gyda llywodraethau ledled y DU a gyda’r diwydiant ar yr ymgyrch farchnata newydd hon i hybu galw y defnyddiwr am ein cynnyrch gwych o Gymru.\nYn ystod y cyfnodau heriol hyn, mae’n hanfodol ein bod yn cydweithio’n agos â llywodraethau ledled y DU, ac yn defnyddio’r pwerau sydd ar gael inni i warchod y gadwyn gyflenwi a lliniaru y tarfu difrifol y mae’r argyfwng hwn yn ei achosi i’n cynhyrchwyr a’n proseswyr.\nYn ogystal ag atal y cyfreithiau cystadlu dros dro, bydd yr ymgyrch hon yn helpu i gefnogi’r sector i fynd i’r afael ac i ymateb i’r problemau parhaus sy’n dod gyda’r pandemig byd-eang hwn.


Bydd Pamplona yn sybsideiddio hunan-ddefnydd ar gyfer anheddau arferol | Ynni Adnewyddadwy Gwyrdd\nYn anffodus, nid yw'n gyffredin dod o hyd i raglenni cymorth hunan-ddefnydd ffotofoltäig Yn ein gwlad. Dyna pam y newyddion y bydd cyngor dinas Pamplona yn lansio menter i annog hunan-ddefnydd ymhlith pobl Pamplona.\nMae cyngor dinas prifddinas Navarran wedi cyflwyno'r Cynllun Gweithredu Ynni. Prosiect a fydd â chyllideb o 926.250 ewro gyda'r nod o greu dinas gyda model mwy cynaliadwy ac effeithlon, a lleihau dibyniaeth ynni'r ddinas.\n1 Cynllun Gweithredu Ynni\n2 Nid Pamplona yw'r unig un\n3 Mae'r Undeb Ewropeaidd yn pwyso am y newid paradeim\nCynllun Gweithredu Ynni\nAmcan y rhaglen hon yw annog cynhyrchu ynni adnewyddadwy ym mhob math o adeilad, preifat a chyhoeddus. Brwydro yn erbyn tlodi ynni a lleihau ynni galw am ynni, i geisio hyrwyddo arbed ynni ac effeithlonrwydd ynni.\nO'r cynllun hwn gallwn dynnu sylw at ei amcan o gynyddu gosodiadau ffotofoltäig mewn cartrefi domestig a phreifat, a thrwy hynny gyflwyno cymorth i'r hunan-ddefnydd ar gyfer cartrefi preifat.\nMae gan Gynllun Gweithredu Ynni Pamplona 22 mesur, bydd gan y cynllun ei hun fuddsoddiad o € 926.250, a bydd yn cael ei weithredu yn ystod y flwyddyn nesaf.\nBydd 5 o'r 22 mesur hyn yn anelu at hyrwyddo hunan-ddefnydd mewn cartrefi preifat, i ddarparu cyfleusterau a mynediad mwy uniongyrchol at osod paneli ffotofoltäig, er mwyn cynhyrchu trydan o ymbelydredd solar.\nAmcan y 5 mesur hyn yw lleihau'r galw am ynni o Pamplona mewn adeiladau preifat. Ond, yr hyn sy'n cael ei hyrwyddo yw hunan-ddefnydd ffotofoltäig ac arbed ynni mewn cartrefi, ni ystyrir yr opsiwn o werthu'r egni gormodol i'r grid.\ni cymell bod dinasyddion yn buddsoddi mewn gosodiad ffotofoltäig i'w hunan-fwyta, bydd cyngor y ddinas yn cyflwyno llinell gymorth i unigolion.\nDydyn nhw dal ddim yn gwybod y llythyr cyfan bach o'r prosiect, ond ystyrir y gallai hyd at 50% o'r gosodiad gael cymhorthdal.\nYn ogystal, mae 7 o'r 22 mesur yn oriented i gynyddu egni adnewyddadwy a hunan-ddefnydd yn Pamplona mewn adeiladau trefol, gan ystyried y syniad o rannu hunan-ddefnydd mewn adeiladau swyddogol.\nCam arall yw gwella'r model ynni a lleihau eich galw addysg ynni'r ddinas, ar gyfer hynny bydd addysg ynni yn cael ei hyrwyddo yn ei dinasyddion.\nAr gyfer hynny, rhoddir gwahanol gynadleddau mewn adeiladau trefol, ysgolion, sefydliadau a'r brifysgol. Yn ogystal, cynhelir sawl gweithdy i helpu gostwng y bil trydan, hyrwyddo arbedion a chodi ymwybyddiaeth o broblemau amgylcheddol presennol ac yn y dyfodol.\nNid Pamplona yw'r unig un\nBydd y Cabildo de La Palma yn dyrannu 200.000 ewro mewn cymorth ar gyfer y hunan-ddefnydd Bydd yn rhaid i unigolion osod planhigyn ffotofoltäig bach yn eu cartref.\nYn wahanol i'r hyn sy'n digwydd ar dir mawr Sbaen, mae'r cymorth wedi'i fwriadu ar gyfer unigolion sy'n betio ar hyn ynni adnewyddadwy gyda phwerau sy'n hafal i neu'n llai na 10 kW o bŵer.\nMewn gwirionedd, nod y cymorth yw cynnal prosiectau cynhyrchu ynni trydanol trwy systemau panel ffotofoltäig i'w hunan-ddefnyddio yn y cartrefi hynny sydd, gyda cysylltiad rhwydwaith dosbarthu, yn dymuno lleihau'r defnydd a chyfrannu at arbedion ynni.\nMae Gweinidog Hyrwyddo Economaidd, Masnach, Ynni a Diwydiant y Cabildo de La Palma, Jordi Pérez Camacho, yn tynnu sylw at y cyfle gwych y mae'r rhain yn ei wneud grantiau Maent ar gyfer pob teulu sy'n credu mewn ynni adnewyddadwy, ac fel hyn maent yn helpu cynaliadwyedd yr ynys.\nMae'r Undeb Ewropeaidd yn pwyso am y newid paradeim\nMae Senedd Ewrop wedi ymrwymo i hyrwyddo hunan-ddefnydd ynni adnewyddadwy yn holl wledydd yr Undeb Ewropeaidd, yn ogystal ag annog yr Unol Daleithiau i "sicrhau bod defnyddwyr cael yr hawl i dod yn hunan-ddefnyddwyr ynni adnewyddadwy ”.\nAr gyfer hyn, rhaid i bob defnyddiwr gael ei awdurdodi "i yfed ei hun a gwerthu ei gynhyrchu dros ben o drydan adnewyddadwy," heb fod yn destun gweithdrefnau a chyhuddiadau gwahaniaethol neu'n anghymesur nad ydynt yn adlewyrchu costau.\nMae'r Gyngres wedi cymeradwyo gwelliant sy'n gofyn am ganiatáu defnyddio trydan o ffynonellau adnewyddadwy i'w gynhyrchu ei hun ac sy'n aros y tu mewn i'w hadeiladau "heb fod yn destun trethi, ffioedd na theyrngedau o unrhyw fath". Derbyniodd y gwelliant hwn 594 pleidlais o blaid, 69 yn erbyn ac 20 yn ymatal.\nLlwybr llawn i'r erthygl: Ynni Adnewyddadwy Gwyrdd » Ynni adnewyddadwy » Bydd Pamplona yn sybsideiddio hunan-ddefnydd ar gyfer anheddau arferol


Cyflyrau Cronig Gofal critigol\nY gwasanaeth therapi ocsigen yn y cartref\nHafan > Pynciau > Iechyd a gofal cymdeithasol > GIG Cymru > Cyflwr Iechyd Cyflwr Iechyd\nHybu iechyd da drwy gydol eich oes.\tMae'r Gwasanaeth Iechyd Gwladol yng Nghymru yn mynd i'r afael â nifer\no'r heriau o ran afiechydon difrifol sy'n wynebu Cymru\nYmhlith y problemau sy'n wynebu'r GIG mae'r ffaith bod un ym mhob tri oedolyn yng Nghymru, sef tua 800,000 o bobl, yn dioddef o leiaf un cyflwr cronig.\nMewn nifer o achosion nid yw'r cyflyrau cronig yn bygwth bywyd. Mae canser a chlefyd y galon yn enghreifftiau o afiechydon y gellir bellach eu trin. Golyga hyn felly eu bod yn gyflyrau y mae pobl yn dioddef ohonynt, yn hytrach nag yn gyflyrau y bydd pobl yn marw ohonynt.\nYn ogystal â chanser a chlefyd y galon mae'r cyflyrau cronig eraill yn cynnwys y rhai sy'n effeithio ar:\nanafiadau i asgwrn y cefn; a\nBydd Llywodraeth Cymru yn helpu pobl yng Nghymru sydd ag afiechydon difrifol drwy:\nwella safonau iechyd;\ndarparu gofal sydd o safon uchel ac sy’n ymateb i’r angen; a defnyddio adnoddau yn effeithiol ac effeithlon.\nMae Llywodraeth Cymru yn bwriadu mynd i'r afael â'r afiechydon difrifol hyn drwy:\nbennu cyfeiriad strategol clir ar gyfer polisi iechyd a gofal cymdeithasol;\nsicrhau bod gwasanaethau yn cydymffurfio â'r safonau cenedlaethol;\ngwerthuso effeithiolrwydd y gwasanaethau mewn perthynas â Thargedau Cynnydd mewn Iechyd 2012;\nlleihau anghysonderau iechyd;\ncreu amgylchedd sy'n annog cleifion a defnyddwyr y gwasanaeth i fod yn annibynnol;\ncreu partneriaethau effeithiol ar draws y GIG, iechyd cyhoeddus, llywodraeth leol a sefydliadau gwirfoddol;\ntrafod gyda chleifion, defnyddwyr gwasanaethau, y staff a'r cyhoedd yn gyffredinol;\ncreu system gynllunio newydd;\nsicrhau mwy o atebolrwydd er mwyn gwella perfformiad yn gyflymach;\nannog datblygu polisïau ac arferion ar sail tystiolaeth; a hyrwyddo arweiniad clinigol a phroffesiynol.


Siop y Bobl | Hadau\nTatws Had →\nCofnodwyd ar 21 Chwefror 2012\tgan hadau\nWnaethon ni ddim ryw lawer ar y rhandir y penwythnos diwetha’ am ein bod ni wedi trefnu joli i Lundain i ddathlu pen-blwydd y gŵr yn 30. Fe lwyddodd i fwynhau’r dathlu (gobeithio) ond roedd rheswm arall am y trip.\nMae’r gŵr yn ymwneud â grŵp o bobl sy’n ceisio sefydlu archfarchnad annibynnol yng Nghaerdydd. Wrth gwrs, mae sawl archfarchnad annibynnol ar hyd y lle ledled y DU, ond y mwyaf enwog erbyn hyn (a’r prif reswm y daeth y grŵp yng Nghaerdydd at ei gilydd) yw’r People’s Supermarket yn ardal Holborn yn Llundain… Felly – gan ein bod ni yno ta beth, fe aethon ni draw am sgowt.\nAgorodd y siop yn Llundain yn 2010, ar ôl i Arthur Potts Dawson ddechrau datblygu’r syniad ar ddechrau 2009. Roedd rhaglen deledu am y fenter ar Channel 4 y llynedd. Y weledigaeth oedd creu siop wedi’i rhedeg gan y bobl, dros y bobl. Y nod, yn ôl eu gwefan, yw cynnig rhwydwaith amgen ar gyfer prynu bwyd, drwy gysylltu cymuned drefol â’r gymuned ffermio leol.\nRoedd hi’n ddiddorol gweld yr amcanion hynny ar waith – a gweld sut mae’r genhadaeth radical wreiddiol wedi gorfod addasu rhywfaint er mwyn sicrhau bod y fenter yn gynaliadwy yn fasnachol. Mae mwy o frandiau i’w gweld yn y siop erbyn hyn – ac er bod cynnyrch lleol i’w weld (bara wedi’i bobi yng Ngogledd Llundain, lot o gacennau, bisgedi a diodydd gan gynhyrchwyr lleol) weden i ddim bod y cysylltiad â’r gymuned ffermio leol i’w weld yno’n gryf. Ond wedi dweud hynny – mae’n debyg nad mis Chwefror yw’r amser gorau edrych am dystiolaeth o hynny… Ta beth – roedd hi’n drip werth chweil ar y cyfan, a dwi’n credu iddi ysbrydoli’r gŵr i fwrw ‘mlaen â’r cynlluniau yng Nghaerdydd.\nMae’r grŵp yma ond megis dechrau, ond maen nhw’n gobeithio dod yn fusnes cofrestredig erbyn y Nadolig. Y lle gorau i ddysgu mwy am hynt eu hymdrechion yw’r grŵp ar Facebook.\nCafodd y cofnod ei gyhoeddi yn Bwyd, lled-hunangynhalieth. Gosod Nod Tudalen i'r ddolen barhaol.\nUn Ymateb i Siop y Bobl\n26 Chwefror 2012 yn 7:48 pm\nLicwn i fynd i weld e hefyd – mae’n drist bod nhw’n wynebu problemau ariannol.


Brwydro'r Diciâu - Prifysgol Aberystwyth\nYr Athro Mike Young\nMae ymchwilwyr ym Mhrifysgol Aberystwyth, ar ôl cael buddsoddiad gan y Cyngor Ymchwil ar y Gwyddorau Biolegol a Biotechnoleg ers sawl blwyddyn, wedi trwyddedu ymchwil arloesol i bartneriaeth datblygu nid-er-elw, sy'n ymdrechu i ddatblygu brechiadau newydd a mwy effeithiol yn erbyn y diciâu (sef y ddarfodedigaeth neu ‘TB').\nMae Sefydliad Brechlyn Diciâu Byd-eang Aeras, a sefydlwyd i ddatblygu brechiadau newydd a chost-effeithiol at y diciâu i’w defnyddio yn y byd datblygiadol, wedi trwyddedu darganfyddiad protein sy’n gallu ‘dihuno’ bacteria cwsg Mycobacterium tuberculosis sy’n achosi’r diciâu.\nGellid defnyddio’r ymchwil a’r wybodaeth sylfaenol a ddeilliodd o’r gwaith ymchwil hwnnw er mwyn datblygu brechlyn sydd naill ai’n atal bacteria heintus y diciâu rhag ymsefydlu neu, i’r un ym mhob tri o bobl ar y blaned sydd eisoes yn cario haint cudd y diciâu, yn atal y bacteria sy’n cysgu rhag ‘dihuno’.\nUn strategaeth arall bosib yw dihuno’r bacteria cwsg yn fwriadol o dan reolaeth er mwyn eu dinistrio â gwrthfiotigau.\nAr ddiwedd y 1990au, darganfu ymchwilwyr, a ariannwyd gan y Cyngor Ymchwil, deulu newydd o broteinau sy’n gallu deffro bacteria a oedd i’w cael yn y corff dynol – ond nad oedd yn peri niwed - ac o’i gwmpas. Ar ôl cael eu dihuno, mae’r bacteria yn llawer mwy agored i ymosodiadau gan wrthfiotigau.\nDarganfu’r tîm, o dan arweinyddiaeth yr Athrawon Mike Young a Doug Kell ym Mhrifysgol Aberystwyth, y genyn sydd yn y bacteriwm sy’n cynhyrchu’r protein, ac aethant ymlaen wedyn i ddod o hyd i’r genynnau cyfatebol yn M. tuberculosis.\nMae’r ymchwil erbyn hyn wedi’i thrwyddedu gan Aeras ar ôl blynyddoedd o waith datblygu. Mae Aeras yn bwriadu rhoi ei frechlyn ailgyfunol (AERAS-407) a seilir yn rhannol ar y gwaith a wnaed yn Aberystwyth, i gael ei dreialu’n glinigol yn 2009.\nDywedodd yr Athro Young or Sefydliad y Gwyddorau Biolegol, Amgylcheddol a Gwledig: “Mae triniaethau presennol at y diciâu yn gallu para am fwy na chwe mis, a hyd yn oed wedyn gallai’r bacteria aros yn y corff ac achosi’r clefyd pan fyddont yn dechrau tyfu ac amlhau eto.\n"Mae’n bosib y bydd ein darganfyddiad, sy’n cael ei ddatblygu yn frechlyn ar hyn o bryd, yn gallu helpu i atal yr haint parhaol rhag ymsefydlu yn y lle cyntaf, neu fel arall, gallai atal unrhyw organebau parhaol y tu mewn i unigolion sy’n cario’r diciâu cudd, rhag ailddeffro o gwbl.\n”Mae’r diciâu yn lladd tuag 1.7 miliwn o bobl ledled y byd bob blwyddyn. Gobeithio y bydd ein hymchwil yn cael ei throsi yn frechlyn a allai helpu cynifer o’r bobl hyn â phosib, a hynny’n gyflym.”\nDywedodd Dr Alf Game, Dirprwy Gyfarwyddwr Ymchwil y Cyngor Ymchwil: “Daeth y darganfyddiad hwn o ymchwil i fioleg sylfaenol mewn bacteriwm arall. Mae’n dangos bod angen i ni ymdrechu i ddeall hanfodion y byd o’n cwmpas a’i bod hi’n bosib, drwy hynny, ddod o hyd i ffyrdd o fynd i’r afael â heriau megis clefydau peryglus sy’n ein hwynebu ni i gyd.”\nGwnaethpwyd yr ymchwil sylfaenol gwreiddiol, gyda chyllid oddi wrth y Cyngor Ymchwil, yn y 1990au ym Mhrifysgol Aberystwyth gan yr Athrawon Mike Young a Doug Kell. Mae Doug Kell wedi’i benodi’n Brif Weithredydd newydd y Cyngor Ymchwil yn ddiweddar.\nSefydliad Brechlyn Diciâu Byd-eang Aeras\nPartneriaeth datblygu nid-er-elw yw Sefydliad Brechlyn Diciâu Byd-eang Aeras. Mae’n gweithio i ddatblygu brechiadau newydd at y diciâu ac i sicrhau y byddant ar gael i bawb sydd eu hangen. Mae’n cael ei ariannu gan Sefydliad Bill a Melinda Gates, Canolfannau Rheoli ac Atal Clefydau UDA, a Llywodraethau’r Iseldiroedd, Denmarc a Norwy www.aeras.org\nY Cyngor Ymchwil ar y Gwyddorau Biolegol a Biotechneg\nY Cyngor Ymchwil ar y Gwyddorau Biolegol a Biotechneg yw asiantaeth y DU sy’n ariannu ymchwil i’r gwyddorau bywyd. Mae’r Cyngor yn cael ei noddi gan y Llywodraeth ac mae’n buddsoddi tua £420 miliwn bob blwyddyn mewn amrywiaeth eang o ymchwil sy’n gwneud cyfraniad sylweddol i ansawdd bywydau trigolion gwledydd Prydain ac yn cefnogi nifer o gyfranddeiliaid pwysig ym myd diwydiant, gan gynnwys y sectorau amaeth, bwyd, cemegau, gofal iechyd a fferyllol.\nFfôn: 01970 622348\nSefydliad Brechlyn DiciÃ¢u Byd-eang Areas


Newyddion - Page 2 of 3 - Pwfiliwn Grange\nTyfu bwyd ym Mhafiliwn Grange – bydd prosiect cymunedol newydd yn rhoi hwb i fyd natur\nMae Pafiliwn Grange yn helpu preswylwyr i wrthdroi dirywiad natur a thyfu eu bwyd eu hunain diolch i gynllun garddio newydd gan yr elusen amgylcheddol Cadwch Gymru’n Daclus. Mae ‘Lleoedd Lleol ar gyfer Natur’ yn cynnig pecynnau ‘datblygu’ i gymunedau, sy’n cynnwys hyfforddiant, cyngor, cymorth ymarferol a chefnogaeth i osod mannau gwyrdd newydd, yn […]\nParti Celf Grangetown\nMae’r Parti Celf yn fenter newydd i helpu i roi Grangetown ar y map diwylliant fel canolfan ar gyfer y celfyddydau a chreadigrwydd. Nod y grŵp yw cysylltu artistiaid a rhannu eu sgiliau mewn gweithdai cymunedol. Rydyn ni’n gobeithio denu artistiaid sydd â sgiliau gwahanol o graffiti, caligraffeg, paentio neu arlunio, tecstilau, argraffu, gwneud cerflun […]\nAr ôl wyth mlynedd o weithio mewn partneriaeth, mae canolfan gymunedol newydd Pafiliwn Grange bron yn barod!\nCymerodd CIO Pafiliwn y Grange – sy’n cynnwys preswylwyr Grangetown, Prosiect Pafiliwn Grange, Grangetown Community Action, Porth Cymunedol Prifysgol Caerdydd, Taff Housing, Coleg Caerdydd a’r Fro, Clwb Rotari Bae Caerdydd ac RSPB Cymru – yr allweddi ar ddydd Llun 29ain Mehefin a ni bellach yn gweithio’n agos gyda’n contractwr, BECT, i gwblhau’r gwaith adeiladu gyda’r […]\nSut y bydd Pafiliwn Grange yn elwa Grangetown\nGan fod lansiad Pafiliwn Grange wedi’i ohirio oherwydd amgylchiadau digynsail, rydym yn ymwybodol y gallai pobl boeni am ddyfodol y prosiect, yn enwedig tra bod llawer o bethau yn dal i fod yn yr awyr. Gydag oedi ym maes adeiladu ac unigolion angen hunan-ynysu a / neu weithio gartref, gall yr ansicrwydd fod yn frawychus, […]\nBwrdd Stori Pafiliwn Grange: cyfle i’r artist lleol\nI nodi a dathlu achlysur ailagor Pafiliwn y Grange, bydd Caerdydd Greadigol a’r Porth Cymunedol yn cydweithio i ddarlunio hanes ailddatblygu’r pafiliwn. Bydd y prosiect yn cyflwyno amryw straeon sy’n nodi cerrig milltir yn ystod taith ailddatblygu’r pafiliwn. Gan gynnwys, efallai, taith y pafiliwn at ei ail-greu, gobeithion y preswylwyr, rôl pobl greadigol a gweithgarwch […]\nLlwybr i’r Pafiliwn: Cyflwyno Stiwdio Fertigol 2020\n‘Gwnewch eich hun yn gyffyrddus’ yw thema eleni y stiwdio fertigol Grangetown; prosiect sy’n cael ei gynnal bob blwyddyn ar gyfer myfyrwyr blwyddyn gyntaf ac ail flwyddyn o Ysgol Bensaernïaeth Cymru. Mae’r prosiect yn rhedeg am gyfanswm o bythefnos ac mae’n brosiect heb ei raddio sy’n ymgorffori egwyddorion addysgu byw a chydweithio â chymunedau lleol, […]\nRhagfyr 19, 2019\nBwrlwm Codi Arian Rhagfyr: Cwis Tafarn Elusen a Raffl Nadolig\nTrwy gydol hanner cyntaf mis Rhagfyr, cododd Tîm Pafiliwn y Grange gyfanswm o £762 ar gyfer y pafiliwn newydd gyda chymorth trigolion lleol a’u rhoddion hael. Roedd yn amhosibl gweld Sophey, rheolwr newydd Pafiliwn y Grange, neu unrhyw aelod arall o dîm Pafiliwn y Grange yn unrhyw le yn ystod mis Rhagfyr heb iddyn nhw […]\nYmweliad Safle Pafiliwn Cyntaf i Breswylwyr\nDdydd Sadwrn y 7fed o Ragfyr, cafodd trigolion Grangetown eu cyfle cyntaf i ymweld â safle adeiladu Pafiliwn y Grange. Roedd ein rheolwr Sophey, ynghyd â myfyriwr Andrea Drobna a’r gweithiwr adeiladu Mark Camilleri, ar y safle rhwng 10-12, yn arddangos y cynlluniau ar gyfer y pafiliwn ac yn gweini cawl cennin a thatws poeth […]\nLlwybr i’r Pafiliwn: Prosiectau Celf Braslunio\nYn y dyddiau yn dilyn y prosiect celf chwistrell, gwahoddwyd dau artist lleol arall, Jane Hubbard a Paul Edwards, i dreulio ychydig oriau yn Grangetown yn braslunio portreadau o drigolion. Gan na chymerodd yr un portread ddim mwy na 15 munud i’w gwblhau, roedd yn amser gwych i gael sgwrs fer am y pafiliwn newydd, […]\nLlwybr i’r Pafiliwn: Prosiectau Celf Grange Gardens 2019\nYn y misoedd yn arwain at lansiad Pafiliwn y Grange, mae artistiaid lleol wedi ymweld â Gerddi Grange i helpu addurno’r rhwystrau sy’n amgylchynu’r safle adeiladu. Trwy gydol mis Awst, cynhaliwyd dau brosiect celf dan arweiniad Deborah Aguirre Jones, un o drigolion Grangetown, nid yn unig i gefnogi celf leol, ond hefyd i greu bwrlwm […]\nCefnogwch ein gwaith gyda rhodd untro neu dro ar ôl tro\nTanysgrifiwch i restr bostio'r Pafiliwn\nPafiliwn Grange - Lle i bawb\nGrange Gardens, Caerdydd, CF11 7LJ Y Deyrnas Unedig


Realiti hunan-ynysu gyda’r plant - BBC Cymru Fyw - NewsATW\nWil Sam: Cofio awdur, mecanic a thaid\nCoronavirus: Italy envoy rejects remark by Sweden’s chief epidemiologist\nRealiti hunan-ynysu gyda’r plant – BBC Cymru Fyw\nTra bod y gwefannau cymdeithasol yn llawn straeon o rieni yn gwneud bob math o bethau difyr i addysgu eu plant tra bod yr ysgolion ar gau, mae’r realiti yn dra gwahanol yn ôl Catrin Lliar Jones, sy’n byw ger Rhosgadfan, Caernarfon, ac yn fam i ddau o blant.\nDisgynnodd rhyw anfadwch ar y tŷ ‘ma b’nawn Llun, 9 Mawrth – tymheredd uchel, cur pen, peswch, dolur gwddw. Roedd tri allan o bedwar ohonom yn afiach.\nYn anffodus, bu efe ar ambell daith gwaith i’r De yn ystod mis Chwefror, felly roedd rhaid hunan-ynysu a pheintio croes ddu ar y drws ffrynt.\nCymysgedd o froncitis ac annwyd pen oedd o’n y diwedd medda nhw, ac wedi cwrs o wrthfiotigau roedden ni rêl bois. Ond dyma sut rydym ni bellach ar ein trydedd wythnos o lockdown.\nDaeth yr archeb gyntaf, heb win, heb lefrith ond rhywsut gyda 36 pecyn o greision\n‘Sa chi’n meddwl felly, gan ystyried mod i wedi ennill y blaen ar bawb, mod i’n gwneud yn dda.\nWel, dychmygwch dŷ efo bara ffres yn popty, siartiau llwyddiant plant ar y wal, taflenni mathemateg wedi cwblhau, a phatsh bach yn yr ardd wedi plannu efo rhesi taclus o letys a moron – nid ein tŷ ni ydi hwnnw.\nCoginio – dim ond un o’r pethau sydd angen ei wneud rhwng gweithio, bod yn rhiant ac addysgu’r plant\n‘Nes i ddechrau’n dda. Sicrhau archebion o’r archfarchnad, prynu weips gwrth-facterol a chael torri fy ngwallt. Ond pan ddaeth yr archeb gyntaf, heb win, heb lefrith ond rhywsut gyda 36 pecyn o greision, ro’n i’n amau nad o’n i am lwyddo i fod mor drefnus ag oeddwn wedi gobeithio.\nErbyn diwrnod tri o’r ail wythnos, roedd croen fy nhin ar fy nhalcen a dregs gwirodydd ‘Dolig o’r poteli llychlyd yng nghornel y gegin yn araf ddiflannu. Roedd y plant ‘di bwyta brechdanau caws a ham i ginio pob dydd ers iddyn nhw fod adra o’r ysgol, a do’n i’m yn cofio pryd oedd y tro diwetha’ iddyn nhw gael cawod.\nTrist a blinedig\n‘Da chi’n gwybod sut ma’ hi, mi rydach chi’n drist, yn ofnus ac wedi blino’n lân. ‘Da chi’n trio gweithio o adra. Mae’r plant ‘di ffraeo dros Minecraft – eto, ac mae’r gorbryder yn gwaethygu.\nBydd mwy i mi na phrydau rhewgell, jôcs am rechen, digestives siocled i bob pwdin a gwylio fideos doniol YouTube\nMae’n amser i’r ci gael tabledi llyngyr, does ‘na’m petrol yn y car, ac mi ryda chi ‘di bod ar Facebook ers chwech y bore, yn dadlau efo dyn o’r Wirral am ei fod yn mynnu mynd i Ddinas Dinlle am y penwythnos.\nOnd ‘da chi wedi addo bod ar gael i’ch modryb/cymydog/rhieni. Maen nhw i gyd angen bara a llefrith, ma’ rhai angen presgripsiwn a tydi’r ffôn ddim wedi stopio canu.\n‘Dw i’n meddwl mai’r peth wnaeth fy ngyrru dros y dibyn yn diwedd oedd y ddynes yn ne Lloegr oedd wedi adeiladu iglw geometrig, enfawr allan o gardfwrdd i’w phlant yn eu hystafell fyw.\nChwara’ teg iddi hi, ‘nath hi’m ei adeiladu fo i godi cywilydd arna’i, ond ar adeg fel hyn, does ‘na’m llawer o bethau ‘neith wneud i chi deimlo’n fwy ansicr fel rhiant, na phlant rhywun arall yn gwneud tasgau darllen a deall yn hapus mewn iglw cardfwrdd efo fairy lights, tra’n bwyta ffyn moron… a bod yn glên efo’i gilydd.\nDim iglw cardfwrdd, ond digonedd o awyr iach i Angharad, 11, a Beuno, 9\nMelltith gwefannau cymdeithasol\nI ddweud y gwir, dylwn i ddim fod wedi treulio oriau ar Facebook yn syllu ar becynnau dysgu trawsgwricwlaidd, llofftydd sbâr wedi eu troi yn stiwdios cerddoriaeth, lluniau o blant wedi crosio blancedi, a rhai hyd yn oed wedi dysgu sut i lifio coed er mwyn gwneud bocsys nythu lliwgar. O, a pheidiwch â sôn am y bwyd – lle ar y ddaear mae pawb yn cael yr holl flawd ‘ma?\nOnd dyna nes i.\nArhoswch i fyny yn hwyr, a threuliwch ddiwrnodau hir mewn onesies\n‘Dw i’n siŵr y gwnaf innau hefyd, mewn amser, ffeindio fy mojo. Un diwrnod, bydd mwy i mi na phrydau rhewgell, jôcs am rechen, digestives siocled i bob pwdin a gwylio fideos doniol YouTube o bobl yn disgyn drosodd.\nMae’n iawn i ni gyd gymryd bach o amser i ffeindio’n traed wrth droedio’r tir newydd ‘ma, tydi? Wedi’r cyfan mae ‘na wythnosau o ymdopi o’n blaenau ni.\nOs rhowch chi’r hawl iddynt, bydd gwefannau cymdeithasol yn siŵr o wneud i chi deimlo fel rhiant gwael, yna byddwch wedi colli cyn dechrau.\nBeuno ac Angharad\nRhannwch gariad a chwerthin. Gwyliwch ffilmiau. Arhoswch i fyny yn hwyr, a threuliwch ddiwrnodau hir mewn onesies. Chwaraewch gerddoriaeth a chanwch yn uchel. Rhannwch jôcs gwael ac ambell fath llawn swigod.\nPan fydd hyn drosodd a ninnau’n edrych nôl ar y cyfnod yma wnaeth fygwth siglo’n seiliau ni, y peth bydd ein plant yn cofio, ydy sut ‘nathon ni eu cadw nhw’n hapus a diogel, nid y gwersi algebra… a na, does dim rhaid i’r un ohonom ni ddysgu sut i grosio.\n‘Amdani – a gwneud y gorau o beth bynnag a ddaw…’\nDeg i’w darllen cyn troi’n 10 oed\n← Coronavirus in Africa: How to save water so you can wash your hands\nZumba teacher Fiona Young: ‘Having Covid-19 was scary but I got through” →\nSwansea heart patient treatment ‘unsatisfactory’\nCoronavirus: Boxing promoters may disappear and spitting rules clarified


BlogMenai.com: Os ydych chi'n meddwl ei bod yn ddrwg ar y Gymraeg _ _ _\nPa bolisiau sydd gan yr SNP i gynnig i'r Gaeleg ? Yr argraff a gefais i erioed oedd mai gweld yr iaith fel anachronistiaeth amherthnasol oedd yr SNP, ac yn ei gweld fel rhwystr i Alban fodern, rydd. A hon yw'r wlad mae cenedlaetholwyr Cymru'n edmygu.\nDiolch Cai am lwytho hyn\nDydi'r Albanwyr ddim yn moedro eu pennau am "genedl heb iaith cenedl heb galon". Mae'n berffaith bosibl bod yn Albanwr heb fedru'r un gair o'r Aeleg. Mae llawer ohonynt yn honni mai iaith yr Ucheldiroedd un unig oedd Gaeleg yn y bôn neu rywbeth wedi ei fewnforio o Iwerddon ...Cofiwch hefyd fod yr Lowlanders wedi gneud eu gorau glas i ddarostwng y Highlanders anwaraidd nes iddynt droi yn eu carnau ac arddel diwylliant oedd gynt yn wrthodedig ganddynt\nAmcangyfrir mai dim ond 20% ohonynt oedd yn siarad Gaeleg ym 1800! Yn y cyfrifiad hwn (2011) nododd 30% o'r boblogaeth eu bod yn siarad Scots /Lallans.\nDyma gip ar brif iaith aelwyd plant cynradd yn yr Alban ym 2010\nGaelic (Scottish) 606\nCwta 0.1% sydd yn siarad Gaeleg fwya (1.7% yn siarad Gaeleg yn ôl y Cyfrifiad)\nYr unig beth da ydi eu bod wedi sefydlu eu sianel Aeleg yn Stornoway yn Ynys Hir (Eilean Siar) er bod y dref honno'n Seisnigaidd iawn er blynyddoedd\nMae sefyllfa’r Aeleg efallai rhywfaint yn dristach na’r Gymraeg mewn sawl ffordd. Mae’r dirywiad dros gyfnod o ganrif yn nifer y siaradwyr wedi bod yn 69%, o 184,000 ganrif nôl i ffigurau heddiw – mae’n ddirywiad sylweddol waeth na’r Gymraeg hyd yn oed.\nFel y dywedodd Wil, mae’n ymddangos na fu mewnfudo o bwys i’r ardal, sy’n gwrthgyferbynnu’n fawr â sefyllfa Cymru, ond yn amlwg dydi’r ffaith bod yr ynysoedd mor anghysbell heb achub yr iaith ychwaith, a bod trosglwyddo iaith yn broblem enfawr (hyd yn oed yn waeth nag yng Nghymru). Yn wir, yn y byd modern, mae’n debyg bod bod yn anghysbell yn broblem o ran cynnal iaith yn hytrach na bod yn fantais ... mae ystadegau’r Gymraeg yn arwydd o hyn.\nAc mae hyn oll er gwaethaf y ffaith i’r Aeleg gael Deddf Iaith a sianel deledu dros y degawd diwethaf. Y cyfan a wna hynny ydi profi nad ydi statws yn achub iaith, sy’n wers o ryw fath i ni yma ‘Nghymru.\nTa waeth – sefyllfa drist iawn.\n"Pa bolisiau sydd gan yr SNP i gynnig i'r Gaeleg ? Yr argraff a gefais i erioed oedd mai gweld yr iaith fel anachronistiaeth amherthnasol oedd yr SNP, ac yn ei gweld fel rhwystr i Alban fodern, rydd. A hon yw'r wlad mae cenedlaetholwyr Cymru'n edmygu."\nYn anffodus, dwi wedi cwrdd â nifer sylweddol o genedlaetholwyr Albanaidd sydd heb lawer o barch at ieithoedd lleiafrifol. Roedd eu dadleuon yn erbyn yr Aeleg (a'r Gymraeg!) yn atgoffa fi o agweddau'r blaid Lafur yng Nghymru tuag ein hiaith. Mae cenedlaetholdeb "sifig" yn fwy cynhwysfawr. Wrth gwrs, mae'n hawdd iawn i fod yn genedlaetholwr sifig mewn gwlad sydd heb weld mewnlifiad enfawr o Saeson...\nDylai'r Cymry ceisio efelychu'r Basgiaid a Catalwnia nid yr Alban.\nYdyd'r Basgiaid a'r Catalwniaid wedi gweld mewnlifiad anfawr i'w tiroedd?\nBu llawer o fewnfudo i'r ddwy wlwd oherwydd eu bod yn llwyddianus o safbwynt economaidd.\nMi dynnaf nyth cacwn yn fy mhen ond dyma fy marn am Gatalwnia a Gwlad y Basg\nEr yr holl ewfforia am fudiadau annibynniaeth ar hyn o bryd, mae'n bwysig gwahaniaethu rhwng Cymru, Catalwnia a bellu\nMae sefyllfa economaidd Catalwnia a Gwlad y Basg yn wahanol iawn i eiddom ni a'r Alban. Maent yn bell o Madrid ond yn agosach at borfeydd brasach Ewrop ac o ganlyniad i hynny yn fwy cefnog o lawer na ni fel y dywed Cai\nMae fel pe tai Swydd Caint a Birmingham yn siarad iaith wahanol i Saesneg ac yn ymladd am ymadael â Phrydain Fawr i dalu llai o dreth i ardaloedd tlawd ar yr ymylon (fel Cymru!!!).\nRhaid i rywun fod yn ddewr i fod yn fewnfudwr yng nghadarnle yr iaith fasgeg. Mae llosgi tai haf fatha cylch meithrin mewn festri yn ymyl y bygythiadau, trais a llofruddiaeth yn erbyn pobl ddiarth yng ngwlad y Basg. Gwaethygodd y trais yma ar ôl dyfodiad democratiaeth a hunanlywodraeth. Y camgymeriad mawr oedd penderfyniad plaid sosialaidd Sbaen (PSOE) i gychwyn rhyfel budr yn yr wythdegau i dalu'r pwyth yn ôl i'r terfyswgwyr didrugaredd.\nYn wahanol i Gymru, mae'r mewnfudwyr yn Catalwnia a GyB wedi ymgartrefu yn yr ardaloedd diwydiannol (fel y bobl a ddaeth i Gymoedd y De yn y 19 a'r 20 ganrif). Bu chwyldro Sbaen yn llawer hwyrach wrth gwrs: o'r pumdegau ymlaen. Maent yn dlotach na'r trigolion cynhenid a maent yn byw yn y rhannau o Bilbao, San Sebastian a Barcelona mwyaf amddifad (os ei di i Barcelona sbïa ar y stadau blêr rhwng y maes awyr a canol crand Barcelona). Mae'r blaid sosialaidd yn cael eu pleidleisiau a mae'r rhan fwya o genedlaetholwyr yn fotio i bleidiau asgell dde (CiU a PNV). Breuddwyd y Taffia??!!!\nRhaid dweud hefyd fod yna agendor anferth rhwng y grymoedd eang sydd gan Wlad y Basg a Chatalwnia â rhai (pitw) Cynulliad a'r Scottish Parliament. Mae Gwlad y Basg hyd yn oed yn codi trethi ei hun\nMae Basgeg yn fwy perthnasol i'r Gymraeg am ei bod yn hollol wahanol i Sbaeneg ac yn o ddyrys i ddysgwr. Mae Catalaneg yn debyg i Sbaeneg ac yn haws ei ddysgu. Fel dysgu Scots i Sais er enghraifft


Eseia 19 BWM - Baich yr Aifft. Wele yr ARGLWYDD yn - Bible Gateway\nEseia 18Eseia 20\nEseia 19 Beibl William Morgan (BWM)\n19 Baich yr Aifft. Wele yr Arglwydd yn marchogaeth ar gwmwl ysgafn, ac efe a ddaw i’r Aifft: ac eilunod yr Aifft a gynhyrfant rhagddo ef, a chalon yr Aifft a dawdd yn ei chanol. 2 Gyrraf hefyd yr Eifftiaid yn erbyn yr Eifftiaid, a hwy a ymladdant bob un yn erbyn ei frawd, a phob un yn erbyn ei gymydog; dinas yn erbyn dinas, a theyrnas yn erbyn teyrnas. 3 Ac ysbryd yr Aifft a balla yn ei chanol, a mi a ddiddymaf ei chyngor hi: yna yr ymofynnant ag eilunod, ac â swynyddion, ac â dewiniaid, ac â brudwyr. 4 A mi a gaeaf yr Aifft yn llaw arglwydd caled; a brenin cadarn a lywodraetha arnynt, medd yr Arglwydd, Arglwydd y lluoedd. 5 A’r dyfroedd a ddarfyddant o’r môr, yr afon hefyd a â yn hesb ac yn sech. 6 A hwy a droant yr afonydd ymhell; y ffrydiau amddiffyn a ddihysbyddir, ac a sychant: torrir ymaith bob corsen a hesgen. 7 Y papurfrwyn wrth yr afon, ar fin yr afon, a phob peth a heuwyd wrth yr afon, a wywa, a chwelir, ac ni bydd mwy. 8 Y pysgodwyr hefyd a dristânt, a’r rhai oll a fwriant fachau i’r afonydd a alarant: felly y rhai a daenant rwydau ar hyd wyneb y dyfroedd a lesgânt. 9 Gwaradwyddir hefyd y rhai a weithiant feinllin, a’r rhai a weant rwydwaith. 10 A hwy a dorrir yn eu bwriadau, y rhai oll a wnânt argaeau a physgodlynnau.\n11 Diau ynfydion yw tywysogion Soan; cyngor doethion gynghorwyr Pharo a aeth yn ynfyd: pa fodd y dywedwch wrth Pharo, Mab y doethion ydwyf fi, mab hen frenhinoedd? 12 Mae hwynt? mae dy ddoethion? a mynegant i ti yr awr hon, a gwybyddant pa gyngor a gymerodd Arglwydd y lluoedd yn erbyn yr Aifft. 13 Tywysogion Soan a ynfydasant; twyllwyd tywysogion Noff, a phenaethiaid eu llwythau a hudasant yr Aifft. 14 Cymysgodd yr Arglwydd ynddi ysbryd gwrthnysigrwydd; a hwy a wnaethant i’r Aifft gyfeiliorni yn ei holl waith, fel y cyfeiliorna meddwyn yn ei chwydfa. 15 Ac ni bydd gwaith i’r Aifft, yr hwn a wnelo y pen na’r gloren, y gangen na’r frwynen. 16 Y dydd hwnnw y bydd yr Aifft fel gwragedd; canys hi a ddychryna, ac a ofna rhag ysgydwad llaw Arglwydd y lluoedd, yr hon a ysgydwa efe arni hi. 17 A bydd tir Jwda yn arswyd i’r Aifft: pwy bynnag a’i cofia hi, a ofna ynddo ei hun; oherwydd cyngor Arglwydd y lluoedd, yr hwn a gymerodd efe yn ei herbyn hi.\n18 Y dydd hwnnw y bydd pum dinas yn nhir yr Aifft yn llefaru iaith Canaan, ac yn tyngu i Arglwydd y lluoedd: Dinas distryw y gelwir un. 19 Y dydd hwnnw y bydd allor i’r Arglwydd yng nghanol tir yr Aifft, a cholofn i’r Arglwydd gerllaw ei therfyn hi. 20 Yn arwydd hefyd ac yn dystiolaeth y bydd i Arglwydd y lluoedd yn nhir yr Aifft. Canys llefant ar yr Arglwydd oherwydd y gorthrymwyr; ac efe a enfyn iddynt iachawdwr a phennaeth, ac efe a’u gwared hwynt. 21 A’r Arglwydd a adwaenir gan yr Aifft; ie, yr Eifftiaid a adwaenant yr Arglwydd yn y dydd hwnnw: gwnânt hefyd aberth ac offrwm, ac addunant adduned i’r Arglwydd, ac a’i talant. 22 Yr Arglwydd hefyd a dery yr Aifft; efe a’i tery, ac a’i hiachâ; hwythau a droant at yr Arglwydd, ac efe a’u gwrendy hwynt, ac a’u hiachâ hwynt.\n23 A’r dydd hwnnw y bydd priffordd o’r Aifft i Asyria, ac yr â yr Asyriad i’r Aifft, a’r Eifftiad i Asyria: a’r Eifftiaid gyda’r Asyriaid a wasanaethant. 24 Y dydd hwnnw y bydd Israel yn drydydd gyda’r Aifft, a chydag Asyria, sef yn fendith o fewn y tir: 25 Yr hwn a fendithia Arglwydd y lluoedd, gan ddywedyd Bendigedig yw yr Aifft fy mhobl i, ac Asyria gwaith fy nwylo, ac Israel fy etifeddiaeth.


Disgyblion sy'n derbyn addysg heblaw yn yr ysgol: Medi 2019 i Awst 2020 | LLYW.CYMRU\nDisgyblion sy'n derbyn addysg heblaw yn yr ysgol: Medi 2019 i Awst 2020\nData ar gyfer disgyblion lle mae awdurdodau lleol yn gwybod eu bod yn derbyn addysg y tu allan i'r ysgol yr gyfer Medi 2019 i Awst 2020.\nMae'r data mwyaf diweddar yn yr adroddiad hwn yn ymwneud â'r sefyllfa ym mis Ionawr 2020. Nid yw'r adroddiad felly'n ymwneud â chyfnod y pandemig coronafirws (COVID-19) ond effeithiwyd ar y casgliad data gan y pandemig fel y disgrifir isod.\nNodyn ar ansawdd y data\nNi chwblhawyd casglu data 2019/20 oherwydd pandemig coronafirws (COVID-19). Am y rheswm hwn, dim ond 14 awdurdod lleol a oedd yn gallu cyflwyno data ac mae'r pennawd hwn yn ymwneud â'r awdurdodau hynny yn unig.Rydym yn cyhoeddi'r datganiad hwn er budd tryloywder.\nNid yw'r data wedi bod trwy'r broses ddilysu lawn eleni, yn benodol nid yw wedi bod yn rhan o'r broses ddilysu fel rhan o Setliad Cyllid Llywodraeth Leol Cymru sy'n digwydd ym mis Mai bob blwyddyn. Felly gall y data fod o ansawdd is na blynyddoedd blaenorol a dylid trin unrhyw gymariaethau dros amser yn ofalus. Nid oes gennym unrhyw wybodaeth i amcangyfrif beth allai effaith hyn fod ar ansawdd y data.\nYr awdurdodau lleol a oedd yn gallu darparu data oedd: Blaenau Gwent, Pen-y-bont ar Ogwr, Sir Gaerfyrddin, Ceredigion, Conwy, Sir Ddinbych, Sir Fynwy, Castell-nedd Port Talbot, Casnewydd, Powys, Rhondda Cynon Taf, Abertawe, Bro Morgannwg a Torfaen.\nRoedd yr 14 awdurdod lleol a gyflwynodd ddata yn cyfrif am 45% o holl ddisgyblion sy'n derbyn addysg heblaw yn yr ysgol yn 2019. Ymhlith y rhai nad oeddent yn gallu darparu'r data mae rhai awdurdodau a oedd yn 2018/19 â rhai o'r cyfraddau uchaf fesul 1,000 o ddisgyblion.\nPrif bwyntiau'r 14 awdurdod hyn\nRoedd 1,292 o ddisgyblion wedi’u cofnodi eu bod yn cael eu haddysgu heblaw yn yr ysgol, gyda 1,028 o’r rhain yn derbyn eu prif addysg y tu allan i’r ysgol.\nRoedd 2.2 ddisgyblion allan o bob 1,000 yn derbyn eu prif addysg heblaw yn yr ysgol yn 2019/20.\nRoedd 7 allan o bob 10 o ddisgyblion oedd â’u prif addysg heblaw yn yr ysgol yn fechgyn.\nUnedau Cyfeirio Disgybl sy’n parhau i fod y ddarpariaeth addysgol a ddefnyddir gan amlaf ar gyfer disgyblion sy’n derbyn eu prif addysg heblaw yn yr ysgol.\nYmysg yr awdurdodau gyda disgyblion yn cael eu haddysgu gartref, roedd 8 disgybl oed 5 i 15 allan o bob 1,000 yn cael eu haddysgu gartref.


Cymorth gwladwriaethol: Y Comisiwn yn cymeradwyo cynllun rhyddhad treth gemau fideo y DU - Gohebydd yr UE\nMae'r Comisiwn Ewropeaidd wedi dod i'r casgliad bod cynlluniau'r DU i roi rhyddhad treth penodol i gynhyrchwyr gemau fideo yn unol â rheolau cymorth gwladwriaethol yr UE. Mae'r Comisiwn wedi canfod yn benodol bod y mesur yn darparu cymhellion i ddatblygwyr gynhyrchu gemau sy'n cwrdd â meini prawf diwylliannol penodol, yn unol ag amcanion yr UE.\nYm mis Ebrill 2013, agorodd y Comisiwn ymchwiliad manwl oherwydd bod ganddo amheuon bod y cymorth yn angenrheidiol (gweler IP / 13 / 333). Roedd yn ymddangos nad oedd unrhyw fethiant amlwg yn y farchnad yn y sector deinamig hwn a oedd yn tyfu ac roedd gemau'n cael eu cynhyrchu hyd yn oed heb gymorth y wladwriaeth. Roedd y Comisiwn hefyd o'r farn y byddai cyfyngu'r gwariant sy'n gymwys ar gyfer y rhyddhad treth i nwyddau neu wasanaethau 'a ddefnyddir neu a ddefnyddir' yn y DU yn wahaniaethol. Rhoddwyd cyfle i'r DU a phartïon eraill â diddordeb wneud sylwadau.\nYn dilyn dadansoddiad manwl o'r sylwadau hyn a rhai gwelliannau a gynigiwyd gan y DU, daeth Is-lywydd y Comisiwn sy'n gyfrifol am bolisi cystadlu Joaquín Almunia i'r casgliad: "Mae ein amheuon cychwynnol wedi'u chwalu. Mae'r cymorth arfaethedig ar gyfer gemau fideo yn wir yn canolbwyntio ar nifer fach. gemau unigryw, diwylliannol Prydeinig sydd ag anawsterau cynyddol i ddod o hyd i gyllid preifat. "\nBydd y rhyddhad treth gemau fideo yn rhoi cymhelliant i ddatblygwyr gemau fideo gynhyrchu gemau sy'n cwrdd â meini prawf diwylliannol penodol. Ar ôl i'r Comisiwn agor ymchwiliad manwl, fe wnaeth y DU ddileu'r rhwymedigaethau gwariant tiriogaethol a ragwelwyd yn wreiddiol a osodwyd ar fuddiolwyr y cynllun. Dangosodd y DU yn benodol bod y prawf diwylliannol arfaethedig yn sicrhau bod y cymorth yn cefnogi gemau sydd o werth diwylliannol yn unig. Dim ond tua 25% o'r gemau a gynhyrchir yn y DU a fyddai'n gymwys i gael cymorth. Heb y gefnogaeth hon, mae nifer y gemau diwylliannol Prydeinig newydd yn debygol o ostwng yn sylweddol.\nFelly daeth y Comisiwn i'r casgliad bod y mesur yn hyrwyddo diwylliant heb ystumio cystadleuaeth yn ormodol yn y Farchnad Sengl. Felly mae'n unol ag Erthygl 107 (3) (d) o'r Cytuniad ar weithrediad yr Undeb Ewropeaidd (TFEU).\nYm mis Rhagfyr 2007, roedd y Comisiwn eisoes wedi cymeradwyo cymorth i gemau fideo yn Ffrainc, hefyd yn dilyn ymchwiliad manwl (gweler IP / 07 / 1908).\nMae erthygl 107 (3) (d) TFEU yn darparu y gall cymorth i hyrwyddo diwylliant a chadwraeth treftadaeth fod yn gydnaws â'r Farchnad Sengl lle nad yw cymorth o'r fath yn effeithio ar amodau masnachu a chystadleuaeth yn yr UE i raddau sy'n groes i'r budd cyffredin.\nBydd y penderfyniad ar gael o dan y rhifau achos SA.36139 yn y Cofrestr Cymorth Gwladwriaethol ar y Gwefan Cystadleuaeth DG. Rhestrir cyhoeddiadau newydd o benderfyniadau cymorth gwladwriaethol ar y rhyngrwyd ac yn y Cyfnodolyn Swyddogol yn y Cymorth Gwladwriaethol Weekly e-Newyddion.\nPynciau cysylltiedig:meini prawf diwylliannolcymorth gwladwriaethol yr UEcynnwysllawn-ddelweddCymorth Gwladwriaethol Weekly e-Newyddiongemau fideorhyddhad treth gemau fideo


Datganiad Ysgrifenedig - Adroddiad ar Ffliw Tymhorol 2016-17 a chynlluniau ar gyfer 2017-18 (22 Awst 2017) | LLYW.CYMRU\nDatganiad Ysgrifenedig - Adroddiad ar Ffliw Tymhorol 2016-17 a chynlluniau ar gyfer 2017-18\nMae Iechyd Cyhoeddus Cymru wedi cyhoeddi ei adroddiad blynyddol ‘Seasonal Influenza in Wales 2016-17’.\nCyrhaeddodd y tymor ffliw yn gynt a chyrraedd ei benllanw’n gynt na’r ddau dymor blaenorol, gan ymledu’n gymedrol yn y gymuned.\nRoedd cyfradd yr ymgynghoriadau meddyg teulu a’r achosion wedi’u cadarnhau gan ysbytai ychydig yn is na 2015-16.\nCafwyd 49 o achosion hysbys mewn cartrefi gofal ac ysbytai.\nRoedd cyfraddau ymgynghoriadau meddygon teulu ar eu huchaf ymhlith oedolion iau a chanol oed, tra cafodd cyfran uwch o oedolion hŷn a’r henoed ddiagnosis yn yr ysbyty.\nInfluenza A(H3N2) oedd prif fath o feirws. Roedd hyn yn ymddangos yn cydweddu’n dda â’r brechlyn.\nRoedd canran y grwpiau blaenoriaeth a gafodd frechlyn yn parhau’n sefydlog, ond o ran union niferoedd, cafodd mwy nag erioed o unigolion yng Nghymru frechlyn ffliw yn 2016-17, tua 24% o’r boblogaeth. Cynyddodd y niferoedd wedi’u brechu i 761,838 o gymharu â 730,246 yn 2015-16.\nDarparwyd 26,889 o frechiadau gan fferyllfeydd cymunedol fel rhan o wasanaeth y GIG, 36% yn uwch na 2015-16.\nCynyddodd canran y plant dau i dri oed a gafodd eu brechu gan wasanaeth gofal sylfaenol i 45%.\nCynyddodd canran y plant pedwar i saith oed a gafodd eu brechu yn yr ysgol i 67%.\nCafodd 77% o fenywod beichiog y brechlyn ffliw.\nCynyddodd canran y staff â chysylltiad uniongyrchol â chleifion a gafodd eu brechu i 52% gan barhau â’r patrwm cadarnhaol a rhagori ar y targed o 50% ar gyfer Cymru am y tro cyntaf.\nMae’r niferoedd sy’n cael brechlyn ffliw yma yng Nghymru yn dal i fod gyda’r gorau yn Ewrop, ac mae’r ffaith fod mwy a mwy o bobl agored i niwed yn dewis cael brechlyn ffliw yn deyrnged i waith caled staff y gwasanaeth iechyd. Fodd bynnag, mae’r niferoedd mewn rhai grwpiau risg yn dal i fod yn is nag y byddem yn dymuno.\nMae’r gwaith o gynllunio ymgyrch y flwyddyn nesaf eisoes ar droed. Y prif newidiadau ar gyfer 2017-18 yw:\nBydd y targed o frechu unigolion dan 65 oed mewn grwpiau risg yn gostwng o 75% i 55%. Llwyddwyd i gyrraedd targed o 55% mewn rhai grwpiau y llynedd, ond mae angen gwella’r niferoedd ar draws pob grŵp risg. Trwy osod targed blynyddol mwy realistig, rydym yn gobeithio gweld gwelliant cynyddrannol o flwyddyn i flwyddyn.\nY tymor diwethaf, roedd canran staff rheng flaen y GIG a gafodd frechiad ffliw dros 50% am y tro cyntaf. Rwy’n falch fod mwy a mwy o staff y GIG yn cydnabod eu cyfrifoldeb proffesiynol i ddiogelu’r cleifion mwyaf bregus rhag yr haint, a helpu i leddfu’r pwysau ar y GIG dros y gaeaf. Er mwyn adeiladu ar hyn, rydym yn cynyddu’r targed brechu o 50% i 60% ar gyfer 2017-18.\nMae tystiolaeth newydd o gyflwyno’r rhaglen frechu reolaidd mewn ysgolion cynradd mewn rhannau eraill o’r DU yn dangos bod brechu plant iau yn gallu cael cryn effaith ar leihau’r feirws ffliw sy’n mynd ar led yn y gymuned a, thrwy effaith dorfol, yn lleihau ymgynghoriadau meddygon teulu, derbyniadau i’r ysbyty a marwolaethau o’r ffliw. Yn 2017-18, byddwn ni’n ehangu’r rhaglen brechu plant yng Nghymru i gynnwys blwyddyn ysgol ychwanegol h.y. blwyddyn 4. Bydd y gwasanaeth nyrsio ysgol yn cynnig brechlyn ffliw i blant y dosbarthiadau derbyn a rhai blwyddyn 1 i 4 (oedran pedwar i wyth). Byddwn yn dal i gynnig brechlyn i blant dwy-dri oed trwy’r gwasanaeth gofal sylfaenol.\nYn 2018-19, bydd y rhaglen brechu plant yn cynnwys dwy flwyddyn ysgol ychwanegol, h.y. blynyddoedd 5 a 6. Bydd hyn yn golygu y bydd holl blant ysgolion cynradd Cymru yn cael cynnig y brechlyn ffliw yn yr ysgol o 2018-19 ymlaen.\nYm mis Medi, byddaf yn cwrdd â chyrff proffesiynol a sefydliadau perthnasol eraill i sicrhau bod trefniadau ar waith i helpu i ddarparu rhaglen frechu lwyddiannus rhag y ffliw yn 2017-18.\nMae fersiwn lawn o’r adroddiad ‘Seasonal Influenza in Wales 2016-17’ (Saesneg yn unig) ar gael yn:


SCC Wales | Fred yn Dathlu Hanner Can Mlynedd\nFred yn Dathlu Hanner Can Mlynedd\nYn ddiweddar dathlodd Fred Williams, dyn cynnal a chadw ben-blwydd arbennig o weithio i Hufenfa De Arfon, hanner can mlynedd o wasanaeth.\nDechreuodd fel prentis i wneud gwaith saer yn yr hufenfa yn 1967, hanner can mlynedd yn ddiweddarach mae Fred yn dal i weithio’r un mor galed ag erioed ac mae’n aelod staff gwerthfawr iawn sy’n uchel ei barch. Wrth i’r gydweithfa dyfu ac esblygu dros yr hanner can mlynedd olaf mae gwaith Fred wedi newid i gyd-fynd â hynny ac nid yw bellach yn gorfod adeiladu corff y fflôt cludo llaeth a’r faniau casglu llaeth!\nDywedodd Fred “Dwi wedi gweld llawer o newid dros y blynyddoedd, o ran staff a gwaith, ond dwi wedi mwynhau, ac yn dal i fwynhau gweithio yn yr hufenfa. Dwi’n difaru dim. Mae llawer o hwyl a chwerthin wedi bod yn yr hanner can mlynedd dwytha a dwi wedi gwneud ffrindiau da iawn.”\nDywedodd Alan Wyn Jones, Rheolwr Gyfarwyddwr “Yn ystod ei amser yma bydd Fred wedi gweld newidiadau aruthrol yn y man gwaith ond mae bob amser wedi ymroi ac ymdrechu 100% ym mhob agwedd o’i waith. Mae cyfnod ei wasanaeth wir yn gamp aruthrol. Ar ran ei gydweithwyr i gyd, ein Cyfarwyddwyr ac aelodau diolchwn i Fred am ei wasanaeth ffyddlon a gobeithiwn y bydd yn dal ati am hir eto.”\nMae Fred yn ŵr teulu ffyddlon hefyd ac wedi gostwng ei oriau gwaith i dreulio mwy o amser gyda’i wraig, plant a’i wyrion, ond nid oes ganddo fwriad i ymddeol!


Amdanom Ni - Haojing International Trade (Shanghai) Co., Ltd.\n20 mlynedd o brofiad gwaith\nSefydlwyd Haojing International Trading yn 2020. Sefydlwyd ein ffatri yn 2003. Mae gennym ddwy ffatri hunan-berchnogaeth yn Shanghai a Zhejiang. Mae'n ddarparwr datrysiadau offer cynhyrchu masg sy'n ymroddedig i ddarparu datrysiadau o ansawdd uchel i gwsmeriaid ledled y byd.\nAr hyn o bryd mae gennym 180 o weithwyr, gan gynnwys 30 o weithwyr ymchwil a datblygu a phersonél technegol. Ar ôl blynyddoedd o waith caled, mae gan y cwmni fwy na 100 o batentau ac mae wedi dod yn fenter uwch-dechnoleg gyda chefnogaeth Llywodraeth Ardal Songjiang yn Shanghai.\nGan ddechrau yn 2020, mae HAOJING yn newid o fasnach ddomestig i fasnach dramor, ac yn dechrau cynhyrchu offer peiriannau mwgwd o dan yr amgylchedd cyffredinol, gan gynnwys peiriannau masg gwastad, peiriannau masg N95 a pheiriannau masg cwpan, ac ati, ac rydym hefyd yn darparu deunyddiau crai yn ôl y cwsmer. anghenion, gan gynnwys Brethyn heb ei wehyddu, brethyn wedi'i doddi, stribed trwyn a rhaff glust, ac ati. Mae 11 math gwahanol o gynnyrch, gan gynnwys llinellau cynhyrchu cwbl awtomatig a lled-awtomatig.\nMae ein mathau o gynhyrchion yn gyflawn, a all fodloni gwahanol ofynion cwsmeriaid, gan gynnwys y deunyddiau crai ar gyfer cynhyrchu masgiau, y gallwn eu darparu. Mae llawer o gynhyrchion a thechnolegau wedi sicrhau patentau cenedlaethol ac wedi cael cymeradwyaeth CE.\nAr ôl blwyddyn o ddatblygiad, mae ein hoffer wedi cael ei werthu i'r Unol Daleithiau, Twrci, Sbaen, Mecsico, Pacistan a De Korea. Bydd ein cynhyrchion i gyd yn cael eu profi a'u saethu fideo cyn eu cludo, a bydd yr offer yn driniaeth gwrth-rwd i sicrhau y gall cwsmeriaid ddefnyddio ein hoffer yn dda.\nMae'r cymwysiadau'n cynnwys gofal iechyd, diwydiant electroneg, diwydiant bwyd, gofal harddwch a'r amgylchedd diwydiannol, ac ati.\nMae Haojing yn arbenigo mewn cynhyrchu, datblygu a gwerthu peiriannau mwgwd N95, peiriannau masg gwastad, peiriannau masg cwpan, peiriannau mwgwd KF94 a pheiriannau mwgwd hwyaden. Mae 11 o wahanol fathau o gynhyrchion, gan gynnwys llinellau cynhyrchu cwbl awtomatig a lled-awtomatig.\nMae gennym 3 gweithdy cynhyrchu a 2 weithdy cydosod. Mae ganddo ei offer peiriannu manwl CNC ei hun, canolfan beiriannu pum echel a pheiriant torri laser 6000W.\nMae amgylchedd y gweithdy yn lân ac yn daclus. Mae glanhawyr i'w glanhau bob dydd. Nawr mae gan y ffatri lawer o beiriannau mwgwd mewn stoc, a all ddiwallu'r rhan fwyaf o anghenion cwsmeriaid. Mae gennym linellau cynhyrchu lluosog i sicrhau y gall cwsmeriaid dderbyn y peiriant mwgwd o fewn wythnos. Rydym hefyd yn derbyn addasu. Gellir cludo peiriannau mwgwd wedi'u haddasu o fewn 20 diwrnod gwaith.\nBeth mae cleientiaid yn ei ddweud?\nCyflymder sefydlog o ansawdd uchel, ac yn gweithio'n dda iawn. Dyma'r dewis gorau i wneud mwgwd, creu gwerth i ni. ——Dmitry\nCefais y peiriant, mae ei becyn yn dda iawn, pan ddechreuaf ei ddefnyddio, mae'r peiriannydd ffatri hwn yn rhoi gwell cefnogaeth i mi, yn broffesiynol iawn—— Murat\nMae hwn yn gwmni gwych i ddelio ag ef. Roedd fy nghynrychiolydd gwasanaeth yn amyneddgar, atebodd fy holl gwestiynau a rhoi cyngor ac awgrymiadau gwybodus ac amserol. ——Humphrey\nDyma fy amser Frist i brynu'r peiriant o China, O adborth cwsmeriaid eraill, dywedon nhw nad oedd nwyddau CHINESE yn dda, ond rydw i mor hapus fy mod i'n lwcus iawn cwrdd â HAOJING, maen nhw'n rhoi'r gwasanaeth gorau i mi ar ôl i mi gael y. ——Haroon\nGosodwyd fy maching ac mae'n gweithio cyflymder 40cc y funud ac yn gweithio'n dda iawn, rwy'n bwriadu prynu un set eto, gadewch imi gael amser hapus, diolch ennill! —— Omar\nRydym yn gwmni gweithgynhyrchu a masnachu sy'n integreiddio diwydiant a masnach. Mae ein tîm fel teulu mawr. Mae gan bawb eu cyfrifoldebau swydd eu hunain. Mae gennym ein diwylliant corfforaethol ein hunain, sy'n cael ei drafod gyda'n gilydd gan bob un ohonom. Bob blwyddyn rydym yn cynnal gweithgareddau tîm ac yn teithio i amrywiol leoedd. Bob mis mae digwyddiadau pen-blwydd i weithwyr, ac rydyn ni'n gweithio mewn awyrgylch mor hapus a hamddenol. Wrth gwrs nid yn unig hynny, mae gennym system reoli lem fel y gallwn gwblhau ein gwaith yn well a gwneud y cwmni'n gryfach ac yn gryfach.


Dau yn y llys tros achos Raoul Moat – Golwg360\nDau yn y llys tros achos Raoul Moat\n2 Chwefror 2011 am 08:29 Diweddarwyd 3 Chwefror 2011 am 10:08\nFe fydd dau ddyn yn y llys heddiw’n wynebu cyhuddiadau ynglŷn ag un o straeon mwyaf dramatig y llynedd.\nMaen nhw wedi cael eu cyhuddo o geisio llofruddio plismon a nifer o gyhuddiadau eraill yn ymwneud ag achos y dyn arfog Raoul Moat.\nAm wythnos yn ystod yr haf y llynedd, roedd heddlu’n chwilio am y cyn-fownsar ar ôl ymosodiad ar ei gyn-gariad a llofruddiaeth ei chariad newydd hithau.\nYn y diwedd, fe saethodd Raoul Moat ei hun ond fe gafodd dau ddyn arall eu harestio yn sgil y digwyddiadau.\nHeddiw, fe fydd Karl Ness, 26 oed, o Blyth yn wynebu cyhuddiad o lofruddio Chris Brown, cariad newydd Samantha Stobbart, dau gyhuddiad o gynllwynio llofruddiaeth ac un o geisio llofruddio plismon o’r enw David Rathband a gafodd ei ddallu yn ystod y digwyddiadau.\nFe fydd Qhuram Awan, 23, o Dudley, Glannau Tyne, hefyd yn wynebu cyhuddiad o geisio llofruddio David Rathband ac un cyhuddiad o gynllwynio llofruddiaeth.\nMae’r ddau hefyd yn wynebu un cyhuddiad yr un o fod ag arfau gyda bwriad i’w defnyddio ac o ladrad arfog o siop chips.\nMae’r ddau’n gwadu’r holl gyhuddiadau.\nAngladd David Rathband\nPlismon gafodd ei ddallu gan Moat yn cael ei ddarganfod yn farw\nRaoul Moat – wedi ei ladd ei hun\nMoat – ei galon yn curo am hanner awr\nCarchar am oes i ddau a helpodd Raoul Moat\nPlismon achos Moat ‘yn ystyried siwio’


Mae disgyblion yn canu ag ynganiad clir, gan berfformio'n gryf neu'n dawel yn ôl y cyfarwyddyd. Maent yn clapio neu'n tapio â churiad cyson mewn amseriad ag eraill. Wedi archwilio amrywiaeth o ffynonellau sain, mae disgyblion yn dewis seiniau addas mewn ymateb i symbyliad penodol. Maent yn adnabod ac yn ymateb i seiniau a cherddoriaeth, yn nhermau elfennau fel dynameg, cyflymder, parhad ac ansawdd.\nMae disgyblion yn canu caneuon sy'n cynnwys amrediad cyfyngedig o nodau, gan gadw mewn tiwn ar y cyfan. Maent yn chwarae patrwm syml ar offeryn taro gan gadw amser i guriad cyson. Maent yn dewis ac yn trefnu seiniau mewn ymateb i symbyliad penodol ac yn creu patrymau alawol byr, gan ddangos rhywfaint o reolaeth ar elfennau cerddorol. Maent yn gwahaniaethu'n fras o fewn elfennau cerddorol ac yn defnyddio termau syml i ddisgrifio sut y defnyddir hwy i ddibenion mynegi.\nMae disgyblion yn canu caneuon mewn tiwn ac yn rheoli eu hanadlu er mwyn gwella eu perfformiad. Maent yn chwarae rhan offerynnol gan ddefnyddio amrediad cyfyngedig o nodau. Maent yn gweithio ag eraill i greu cyfansoddiadau sydd â ffurf gerddorol syml gan adolygu eu syniadau pan fo angen. Maent yn gwahaniaethu o fewn elfennau cerddorol ac yn trafod pa mor effeithiol y defnyddir yr elfennau hyn.\nMae disgyblion yn canu a chwarae, gan arddangos rheolaeth ar elfennau cerddorol; maent yn cynnal rhan fel aelod o grwp mewn rhan-gân syml ac yn cynnal rhan offerynnol unigol mewn darn ar gyfer grwp. Gan weithio ag eraill, maent yn dyfeisio ac yn ymgymryd â datblygiadau syml ar syniadau cerddorol i gynhyrchu cyfansoddiadau, gan arddangos dealltwriaeth a defnydd priodol o elfennau cerddorol. Maent yn gwahaniaethu o fewn elfennau cerddorol o ran disgrifio, cymharu a gwerthuso gwahanol fathau o gerddoriaeth a dynnwyd o Raglen Astudio Cyfnod Allweddol 2.\nMae disgyblion yn dangos rhugledd wrth ganu a chwarae repertoire eang; maent yn cynnal rhan fel aelod o grwp mewn rhan-gân ac yn cynnal rhan offerynnol unigol mewn darn ar gyfer grwp. Gan weithio ag eraill, maent yn datblygu a threfnu deunydd o fewn strwythurau cerddorol priodol ac maent yn gwerthuso ac yn mireinio eu cyfansoddiadau. Maent yn gwahaniaethu o fewn elfennau cerddorol ac yn adnabod prif nodweddion gwahanol fathau o gerddoriaeth a dynnwyd o Raglen Astudio Cyfnod Allweddol 2.\nMae'r dudalen hon ar gael fel taflen waith a gellir ei lawrlwytho isod. Sut ydw i'n lawrlwytho'r ffeiliau hyn? Asesu - Cerddoriaeth\nYn ôl i'r Pynciau Asesu


Pêl Rwyd : Cariad yn troi’n obsesiwn i Cerys | POBL CAERDYDD | #PoblCaerdydd\nPêl Rwyd : Cariad yn troi’n obsesiwn i Cerys\nMae’r wythnos hon yn un lle ry ni’n cofnodi ‘Menwod a Chwaraeon’ (Hydref 3-9) ac mae Cerys Bowen, o’r gymdeithas Bêl Rwyd Cymru yn esbonio pam fod y gêm yn golygu cymaint iddi.\nHeb os nac oni bai – rwyf mewn cariad â phêl rwyd. Ac ers i mi ddechrau fy swydd newydd fel Swyddog Ymgysylltu ag Aelodau a Chyfathrebu i gymdeithas Pêl Rwyd Cymru, mae’r cariad wedi araf droi’n obsesiwn.\nFel pob merch arall ar draws Cymru, dechreuais chwarae pêl rwyd yn yr ysgol gynradd. Oherwydd fy nhaldra, cefais fy ‘mhloncio’ yn Gôl Geidwad ar ochr unig y cwrt. Dyma oedd hanes fy ‘ngyrfa’ pêl rwyd drwy gydol fy amser yn yr ysgol, a thra’n astudio Newyddiaduriaeth ym Mhrifysgol Caerdydd.\n“Ti’n dal – cer yn Gôl Geidwad!”\nCerys Bowen (dde) a’i chwaer Sara Hampson-Jones\nTrwy lwc, ar ôl graddio yn 2008 a symud i fyw yng Nghaerdydd yn barhaol, des i ar draws tîm bach hyfryd o’r enw Legal Eagles. Diolch byth, gwnaeth ein Hyfforddwr rhan-amser fy symud i ochr arall y cwrt i’r safle Saethwr. Erbyn hyn, oherwydd ymdrechion y tîm, rydym yn chwarae ym mhumed adran yng Nghynghrair Caerdydd!\nTîm bach ydyn ni, ac mae bron pob aelod yn siarad Cymraeg! Cawn ein hadnabod fel “that Welsh speaking team” o fewn y Gynghrair, ac rydym yn teimlo balchder dros y teitl unigryw yma.\nDiolch i gefnogaeth y tîm, ffeindiais fy hyder unwaith yn rhagor, a chwympo mewn cariad gyda phêl rwyd unwaith eto.\nRoeddwn yn gweithio fel aelod o dîm Cyfathrebu S4C ar y pryd pan welais yr hysbyseb swydd Pêl Rwyd Cymru. Roeddwn yn aml wedi pendroni pam nad oedd gen i lawer o wybodaeth am Bêl Rwyd Cymru, ac am ba reswm doedd y gêm ddim yn derbyn mwy o sylw ymysg y cyhoedd a’r cyfryngau. Penderfynais felly, os oeddwn yn cael cynnig y swydd, fy mod am drio newid hyn a bod o gymorth i’r Gymdeithas yn eu hymgyrch o geisio denu sylw i’r gamp.\nDyma’r tro cyntaf i Bêl Rwyd Cymru gyflogi Swyddog Cyfathrebu. Braint oedd cael bod y penodiad cyntaf a derbyn rôl fyddai o bosib yn gallu gwneud gwahaniaeth mawr.\nFy 3 nòd yn y swydd ydy:Codi ymwybyddiaeth y gêm yng Nghymru gan obeithio bod o gymorth i’r Tîm Datblygu wrth gynyddu aelodaeth; Gwneud mwy o ddefnydd o’r Gymraeg wrth hyrwyddo’r gamp. Mae’r iaith Gymraeg yn hynod bwysig i mi, a dwi’n falch fod Pêl Rwyd Cymru yn cydnabod hynny; dangos i Gymru pa mor bwysig yw Pêl Rwyd Cymru yn rôl menywod o fewn byd patriarchaidd chwaraeon, yn dilyn llwyddiant yr holl bencampwyr benywaidd yng Ngemau’r Olympaidd a Pharalympaidd eleni.\nY ‘Legal Eagles’ gyda Cerys ar y dde\nWir, ers i mi ddechrau’r swydd ym mis Mai, dwi wedi cwrdd â chymaint o wahanol fenywod ffantastig. Dwi wedi cwrdd ag athletwyr carfan Cymru sy’n gweithio’n galed ofnadwy yn y gampfa ac o fewn sesiynau hyfforddi ac ar yr un pryd yn parhau a’i swyddi llawn amser. Dwi wedi cwrdd â llu o fenywod sy’n gwirfoddoli oriau ac oriau o’i hamser rhydd yn hyfforddi timoedd pêl rwyd leol, yn dyfarnu, yn rhedeg cynghrair lleol, neu hyd yn oed yn hyfforddi timoedd elît Cymru.\nDwi wedi clywed straeon am sawl merch a menyw sydd wedi troi’n ffit ac yn iach ar ôl darganfod y gêm eto, ac am rheiny sydd wedi gwneud ffrindiau mawr o ganlyniad hefyd.\nDwi’n lwcus iawn y caf fwydo fy obsesiwn drwy wylio carfan Cymru dan 21 yn hyfforddi yn ystod eu paratoadau ar gyfer twrnamaint Pêl Rwyd Ewrop ym mis Hydref. Am y tro cyntaf erioed, bydd Cymru yn croesawu timoedd dan 21 Lloegr, Yr Alban, Gogledd Iwerddon a Chymru wrth gwrs, i chwarae yn gemau rhagbrofol Cwpan Ieuenctid y Byd. Bydd y pedwar gwlad yn cadarnhau eu lle yng Nghwpan Ieuenctid Pêl Rwyd y Byd ym Motswana flwyddyn nesaf.\nDyma bêl rhwydwyr gorau Prydain o dan 21 oed. Mae eu sgiliau a’u gallu athletig yn anhygoel. Maent yn dal, yn gryf, yn gyflym, a’i ffitrwydd ar lefel arall! Bydd hi’n achlysur arbennig yng Ngerddi Soffia rhwng 7-9. Os hoffech gip olwg ar y wynebau fydd o bosib yn cynrychioli Cymru yng Ngemau’r Gymanwlad yn Awstralia yn 2018 – dyma’ch cyfle.\nFel ffan pêl rwyd a Chymraes falch, dwi’n eich annog i ddod i fwynhau’r wledd o adloniant. Cewch eich syfrdanu gan safon uchel y menywod ifanc yma. Dewch i gefnogi tîm Cymru yn eu hymgyrch i gyrraedd Cwpan Ieuenctid y Byd 2017.\nCewch hyd i docynnau i dwrnamaint Pêl Rwyd Ewrop yma:\n£5.50/£6.50 i oedolyn a £3.50/£4.50 i blant. Ffoniwch swyddfa Pêl Rwyd Cymru am docynnau rhatach ar gyfer ysgolion.\nDilynwch ymgyrch Cymru yn ystod y gystadleuaeth yma:Facebook.com/welshnetballassociation Twitter: @welshnetball


3 miliwn o siaradwyr Cymraeg - BBC Cymru Fyw\n3 miliwn o siaradwyr Cymraeg\nMiliwn o siaradwyr Cymraeg erbyn 2050 yw nod Llywodraeth Cymru, ond wyddoch chi bod yna ymgyrch debyg i roi hwb i'r iaith wedi bod dros ganrif yn ôl? A'r targed uchelgeisiol oedd sicrhau tair miliwn o siaradwyr Cymraeg mewn canrif.\nY mudiad oedd yn flaengar yn yr ymgyrch honno yn oes Fictoria oedd... Cymdeithas y Iaith Gymraeg. Na, dydyn ni ddim wedi drysu. Er bod nifer ohonoch chi yn gwybod bod y Gymdeithas, fel yr ydyn ni yn ei nabod hi heddiw, wedi cael ei sbarduno gan ddarlith radio enwog Saunders Lewis yn 1962, roedd yna fudiad o'r un enw yn gweithredu nôl yn 1885.\nCafodd y Gymdeithas ei ffurfio yn Eisteddfod Genedlaethol Aberdâr y flwyddyn honno o dan arweiniad y Cymmrodorion, sef casgliad o gymdeithasau Cymraeg mewn trefi a dinasoedd dros y DU.\nUn o brif sylfaenwyr y gymdeithas oedd is-arolygydd addysg o Lanymddyfri, Dan Isaac Davies.\nYn ei swydd gyntaf yn Ysgol y Comin yn Aberdâr yn 1858 roedd Dan Isaac Davies yn annog y staff i siarad Cymraeg gyda'u dosbarthiadau yn ystod oriau dysgu... rhywbeth oedd yn gwbl groes i'r drefn mewn cyfnod pan roedd y Welsh Not mewn grym.\nRoedd Davies yn credu bod dwyieithrwydd yn fantais fawr ac y dylai'r Gymraeg gael statws amlycach yn y gymdeithas. Roedd yn credu yn llwyr y byddai pobl oedd â'r gallu i siarad dwy iaith yn huawdl yn ei chael hi'n haws i ddysgu ieithoedd eraill hefyd.\nAr ôl 13 blynedd yn arolygu ysgolion yn Lloegr daeth yn ôl i ardal Merthyr Tudful. Cafodd siom ar yr ochr orau i weld bod yr iaith Gymraeg a'i diwylliant yn dal i ffynnu yn yr ardal.\nRhoddodd hyn dân newydd yn ei fol, ac aeth ati o ddifrif i ymgyrchu a cheisio perswadio'r awdurdodau addysg i gynnwys y Gymraeg fel pwnc ysgol, yn ogystal ag annog ei defnydd mewn ysgolion. Fe lwyddodd i gael y maen i'r wal ac erbyn 1907, ugain mlynedd ar ôl marwolaeth Davies, roedd yr adran addysg wedi newid y canllawiau o safbwynt yr iaith.\nMewn ardaloedd ble roedd y Gymraeg yn iaith gre roedd hi yn cael i chydnabod yn swyddogol mewn gwersi gramadeg, adrodd a hanes i ddisgyblion cynradd ac uwchradd\nRoedd Dan Isaac Davies hefyd yn weithgar gyda Chymdeithas y Cymmrodorion yng Nghaerdydd. Roedd y gymdeithas hon â'i bryd ar gryfhau'r iaith yn y ddinas ac roedden nhw yn arddel yr arwyddair, 'Popeth yn Gymraeg'.\nDaeth yr arwyddair hwnnw yn boblogaidd gyda chenedlaethau newydd o ymgyrchwyr iaith yn dilyn araith Saunders Lewis, 'Tynged yr Iaith'.\nDoedd yna ddim tair miliwn o siaradwyr Cymraeg yn 1985 fel yr oedd Dan Isaac Davies wedi ei obeithio, tybed a fydd Llywodraeth Cymru yn cyrraedd y nod o sicrhau miliwn o siaradwyr Cymraeg erbyn 2050?\nDan Isaac Davies: Y Bywgraffiadur Cymreig (Gwefan Llyfrgell Genedlaethol Cymru)\nImage copyright Twitter/ @RhysOwenThomas\nImage caption Heb garreg na chofeb: Man claddu Dan Isaac Davies yn mynwent Cathays, Caerdydd


Rhannu’r Ffydd gyda rhieni di-gred | Mudiad Efengylaidd Cymru\n14 Ebrill 2022 | gan Louise Morse\nPan ddaeth Dafydd i ffydd yn y brifysgol credai ei rieni mai chwiw dros dro ydoedd. Ond, yn lle hynny, priododd ferch o Gristion o’r enw Marian, a chawsant bedwar o blant, a daeth y pedwar yn gredinwyr yn ystod eu harddegau.\nBob tro y ceisiai Dafydd rannu ei ffydd gyda’i rieni byddent yn dangos yn glir nad oedd ganddynt rithyn o ddiddordeb, hyd yn oed pan benodwyd ef a’i wraig i swyddi allweddol gyda chenhadaeth efengylaidd ryngwladol.\nEr gwaethaf hynny, roedd ei rieni yn gariadus iawn tuag at eu hwyrion, gan ymweld yn aml, ac o ganlyniad ceid cyfleon naturiol i drafod eu gwaith, ond byddent bob amser yn ofalus iawn rhag ‘dyrnu’r Beibl’ gan ddisgwyl am gyfleodd addas a chan amseru unrhyw dystiolaeth yn ofalus.\nWedi i fam Dafydd farw’n annisgwyl, tyfodd Dafydd a’i dad yn nes o lawer, er bod y muriau rhyngddynt yn dal cyn uched â muriau Jericho. Roedd yn caru ei wyrion a byddai’n gwrando ar eu hanesion am eu hymwneud â’r ffydd, ond nid oedd dim fel petai’n creu argraff arno.\nBu tad Dafydd fyw nes ei fod yn 99 oed ac yn ystod ei wythnosau olaf, bu ei wyrion a’u rhieni yn gweddïo’n daer y byddai’n dod i gredu yn yr Arglwydd Iesu. Yna, yn ystod un ymweliad, synhwyrodd Marian fod yr Ysbryd Glân yn creu cyfle, felly gofynnodd i’w thad yng nghyfraith os oedd ganddo wrthwynebiad iddi siarad am yr Iesu. Cytunodd, a gwrandawodd, a chroesawodd Ef i fod yn Waredwr iddo. Cawsant gyfle i weddïo gyda’i gilydd, a gyrrodd hi a Dafydd adre’n gyda heddwch yn eu calonnau.\nNid yw’r siwrne ysbrydol fel arfer mor hir â hon, ond yn yr hanesyn uchod ceir nodweddion sy’n addas i blant a’u rhieni o bob oed, sef:\nBu Dafydd a Marian bob amser yn anrhydeddus wrth ei dad (Exodus 20:12). Byddent yn aros nes bod yr Ysbryd Glân yn creu cyfle i siarad ag ef. Nid oeddent fyth yn dadlau eu hachos, ac wrth hynny byddent yn osgoi iddo fagu gwrthwynebiad a chaledu ei galon.\nByddai eu gweithredoedd yn adlewyrchu’r hyn a ddywedid ganddynt. Mae credoau pobl hŷn yn fwy tebyg o fod wedi eu seilio ar dystiolaeth, yn wahanol i’r genhedlaeth iau. Dylanwadwyd ar y tad gan ganlyniadau ffydd y mab, ei ferch yng nghyfraith a’r wyrion.\nByddent yn tystio iddo o fewn i berthynas gadarn. Roedd gan Dafydd a Marian a’u plant berthynas dda a’r hynafgwr. Mae tystio effeithiol yn dod drwy gysylltiadau ac ymwneud â phobl hŷn. Os oes tensiwn o fewn perthynas, y mae’r rhiant yn llai tebygol o wrando.\nArferent weddïo’n ddi-baid, hyd yn oed pan na fyddai dim i’w weld yn digwydd. Ni wnaeth Dafydd a Marian, na’u plant yn ddiweddarach, roi mewn o gwbl.\nRoeddent yn ei garu. Er ei bod yn siwrnai hir, mae eu hanes yn esiampl o’r ffordd nad yw cariad byth yn methu (1 Corinthiaid 13:8-11).\n[Cyhoeddwyd y gwreiddiol yn The Pilgrims’ Magazine (Haf 2019) a diolchir am ganiatâd i’w gyfieithu.]


Pan fyddwch chi’n cofrestru ar y Safle, rydych chi’n cytuno i dderbyn Cylchlythyrau a negeseuon e-bost digymell gennym trwy e-bost o bryd i’w gilydd. I wneud yn siŵr ein bod yn cynnig gwasanaeth defnyddiol ar bob cyfle, rydym yn cynnal gwerthusiad o’n gwasanaethau gyda sampl o ddefnyddwyr cofrestredig ar y safle yn rheolaidd. O bryd i’w gilydd, mae’n bosibl y byddwn yn cysylltu â chi trwy e-bost i holi a fyddech yn barod i gymryd rhan mewn unrhyw werthusiad o’r fath. Nid oes unrhyw reidrwydd i chi gymryd rhan yn y broses.\nOs nad ydych am dderbyn cylchlythyrau e-bost yn y dyfodol, gallwch ganslo’ch tanysgrifiad o’r negeseuon trwy ddilyn y cyfarwyddiadau ar waelod unrhyw e-bost o’r fath, neu trwy dicio ‘datdanysgrifio o’r cylchlythyr’ yn y gosodiadau preifatrwydd yn ardal eich proffil personol, a grëwyd wrth gofrestru.\nO ran Splitting Up? Put Kids First, mae’r gwasanaeth hwn wedi ei ariannu gan yr Adran Waith a Phensiynau, ac er mwyn iddynt asesu effaith ein gwasanaeth, ble byddwch yn gweld yr offeryn hwn rydych yn cydnabod y canlynol:\nPan fyddwch chi’n cofrestru ar y Safle, rydych chi’n cytuno i dderbyn Cylchlythyrau a negeseuon e-bost digymell gennym trwy e-bost o bryd i’w gilydd. I wneud yn siŵr ein bod yn cynnig gwasanaeth defnyddiol ar bob cyfle, rydym ni, neu arfarnwr annibynnol, yn cynnal gwerthusiad o’n gwasanaethau gyda sampl o ddefnyddwyr gwasanaeth cofrestredig ar y safle yn rheolaidd. O bryd i’w gilydd, efallai y byddwn ni, neu’r arfarnwr annibynnol, yn cysylltu â chi trwy e-bost i ofyn a fyddech chi’n fodlon cymryd rhan mewn unrhyw werthusiad o’r fath a thrwy gytuno i’r amodau a thelerau hyn rydych yn cydsynio i ni roi eich cyfeiriad e-bost i’r arfarnwr annibynnol. Ni roddir unrhyw wybodaeth bersonol arall i’r arfarnwr ac mae’r data defnyddiwr gwasanaeth y cyfeirir ato isod ar ffurf anhysbys. Nid oes unrhyw rwymedigaeth i chi gymryd rhan yn y broses.\nBydd sefydliad ymchwil annibynnol a gomisiynwyd gan yr Adran Waith a Phensiynau yn dadansoddi data defnyddwyr y gwasanaeth i bennu a yw ein gwasanaeth yn helpu teuluoedd sydd wedi gwahanu i gydweithio er lles eu plant. Ni fyddwn yn pasio unrhyw wybodaeth bersonol ymlaen i unrhyw drydydd parti.\nEfallai y bydd y sefydliad ymchwil annibynnol hefyd yn cysylltu â chi i drafod eich profiad o ddefnyddio’r gwasanaeth hwn. Os byddant yn cysylltu â chi, gobeithiwn y byddwch yn cymryd rhan, ond gallwch wrthod cymryd rhan mewn unrhyw drafodaeth neu arolygon pellach os dymunwch.


Swansea University - Hyfforddiant a chyngor un i un\nHafan > cynnwys > llywio edrychyddion > Staff > Personél > Staff Ymchwil > Meithrin eich Talentau Proffesiynol > Hyfforddiant a chyngor un i un\nMynegai Cysylltiadau a Chyngor\nDewisiadau Gyrfa - Ble mae eich Gorwelion?\nDysgu wrth Weithio - Ehangu Sgiliau a Thalentau Cyrsiau, Digwyddiadau a Gweithdai Hyfforddiant\nHyfforddiant a chyngor un i un\nCynllunio Datblygiad Proffesiynol\nAdnoddau i ymchwilwyrDolenni defnyddiol ar gyfer Ymchwilwyr Hyfforddiant a chyngor un i un\nYn addas i chi'n benodol - waeth beth fo'ch anghenion Mae gan Abertawe Swyddog Datblygu Gyrfa ar gyfer Staff Ymchwil sy'n rhoi'r cyfle am sesiynau personol a chyfrinachol sy'n addas at eich anghenion chi. P'un a oes angen rhywun arnoch i drafod eich rôl bresennol a'ch rhagolygon ar gyfer y dyfodol, help penodol o ran llunio cais am swydd, neu efallai ffug gyfweliad cyn un go iawn, mae cymorth ar gael. Mae gan Dr Rosie Plummer gefndir ym maes gwyddoniaeth gymhwysol, ac mae ganddi lawer o brofiad o weithio mewn adrannau gwyddoniaeth o'r radd flaenaf (gwyddoniaeth ffisegol a biowyddoniaeth) ym maes personél, cyllid a materion grantiau ymchwil. Mae ganddi brofiad helaeth ym maes recriwtio a gall roi adborth cadarnhaol a chyngor i'ch helpu i gynllunio eich datblygiad proffesiynol a gyrfaol.\nCysylltwch â hi drwy e-bost i drefnu apwyntiad.


BBC - Blog Vaughan Roderick - : Twla'r zapper 'na draw...\n| Nesaf » Twla'r zapper 'na draw...\nVaughan Roderick | 14:51, Dydd Iau, 15 Ebrill 2010\nMae'n rhyfedd sylweddoli mai tair wythnos un unig sydd i fynd tan y diwrnod mawr. Dewis Gordon Brown oedd hi i gael ymgyrch (neu o leiaf ymgyrch swyddogol) mor fyr, wrth gwrs. Am wn i roedd a wnelo coffrau gwag y Blaid Lafur a chyfoeth cymharol y Torïaid rywbeth a'r peth. Mae'r ymgyrch fer wedi ychwanegu at y pwyslais y mae rhai'n ei roi ar y dadleuon teledu. Mae'r syniad taw'r dadleuon fydd yn penderfynnu'r peth yn bur gyffredin o gwmpas lle. Gan fy mod yn gweithio yn myd darlledu efallai y byswch yn disgwyl i mi rhannu'r farn honno. Mae'n ddrwg gen i'ch siomi. Dwi'n gableddus ynghylch y mater hwn gan gredu na fydd y dadleuon yn cael fawr ddim effaith ar y canlyniad os na wnaiff un o'r arweinwyr homar o gamgymeriad.\nWedi'r cyfan yr unig linell mae bron unrhyw un yn cofio o'r dwsinau o ddadleuon sydd wedi eu cynnal yn yr UDA ar hyd y blynyddoedd yw Lloyd Bentsen yn dweud "you're no Jack Kennedy" wrth Dan Quale. Efallai bod yr ymosodiad yn un ysbrydoledig ond mynd yn ôl i Texas gyda'i gwt rhwng ei goesau wnaeth Bentsen ar ôl y bleidlais!\nRwy'n ddigon o sinig ynghylch y rhaglenni yma i feddwl mai am naw o'r gloch bore fory y bydd y stori fawr ynghylch y dadleuon yn dod, nid rhwng hanner awr wedi wyth a deg o'r gloch heno.\nAm oddeutu naw bob bore mae bron pob un cyfrifiadur yn adeiladau'r darlledwyr yn seinio i nodi cyhoeddi ffigurau gwylio dros-nos BARB. Mi fentraf swllt y bydd y ffigyrau hynny'n dangos cwymp sylweddol yn nifer y gwylwyr wrth i'r ddadl fynd yn eu blaen ac mai penawdau fel "The Great Switch-Off" fydd ar dudalennau blaen papurau fore Sadwrn! Llyfrnodi gyda


Am beth y mae Llywodraeth Cymru'n gyfrifol?\nHafan > Amdanom ni > Esbonio'r sefydliad > Cyfrifoldebau Am beth y mae Llywodraeth Cymru'n gyfrifol?\nDiweddarwyd 08 Medi 2011\nGallwch chwilio'r safle hwn fesul pwnc neu fesul adran. O'r dudalen hon gallwch fynd i hafan pob pwnc ac i brif rannau'r wefan.\tMae Llywodraeth Cymru'n gyfrifol am nifer o feysydd ym mywyd bob dydd yng Nghymru.\nMae'r meysydd hyn yn cynnwys:\namaethyddiaeth a materion gwledig.\nRôl Llywodraeth Cymru yw:\ngwneud penderfyniadau ar y meysydd hyn, ar gyfer Cymru gyfan;\ndatblygu polisïau a'u rhoi ar waith;\ncynnig cyfreithiau Cymru (Biliau’r Cynulliad).\nMae gan Lywodraeth Cymru gyllideb o fwy nag £15 biliwn, gyda thros £5 biliwn yn mynd i’r GIG yng Nghymru a thros £4 biliwn yn mynd yn uniongyrchol i awdurdodau lleol sy'n darparu llawer o wasanaethau eraill. Mae Llywodraeth y Deyrnas Unedig yn parhau i fod yn gyfrifol am rai gwasanaethau cyhoeddus yng Nghymru, er enghraifft yr heddlu, carchardai a'r system droseddol. Mae Llywodraeth y Deyrnas Unedig hefyd yn delio â materion fel trethi a budd-daliadau, amddiffyn, diogelwch gwladol a materion tramor.\nCaiff meysydd gwaith Llywodraeth Cymru eu trefnu fesul pwnc ar ein gwefan. Gweler y ddolen berthnasol ar y dde i gael rhagor o wybodaeth.


Tsieina Cherry Picker Lift Cynhyrchwyr a Chyflenwyr o SDLIFT\nCartref > Cynnyrch > Lifft platfform gwaith o'r awyr > Lifft Picker Lifft\nPlatfform Lifft Picker Picker\nMae disgrifiad platfform lifft Spider wedi'i gymeradwyo gan y CE a gymeradwywyd gan CE CE: 1. Fe'i defnyddir ar gyfer gwaith cynnal a chadw neu waith awyr, gall hefyd symud pellter byr. 2. Mae gyrru un person a pherson arall yn gweithredu ar y...Mwy\nLifft Picker Boom Lifft\nHydrolig Gasonline Power Cherry Picker Boom Gollyngiad ar gyfer Gwerthu Cais: Mae lifft picker Cherry yn darparu mynediad cyfleus, hawdd a dibynadwy i'r uchder yr ydych am ei gyrraedd, mae'n hawdd codi'r person a'r offer gyda'r gallu uchafswm o 200kg. ...Mwy\nPlatform Lifft Spider\n10M Tôn Symudol Trydanol Gludadwy Tu ôl i Bom Lift Picker Cherry Picker Cyflwyniad codi lifft Cherry: Nodwedd codi lifft Cherry: 1. Fe'i defnyddir ar gyfer gwaith cynnal a chadw neu waith awyr, gall hefyd symud pellter byr. 2. Gall symud i fyny ac i lawr...Mwy\nHydrolig Electric Uchel-uchder Spider Lifts Cherry Picker Cyflwyniad: 1. Mae picker cherry lifft Spider yn opsiwn gwych i'r rhai sydd ar y gweill. Gellir eu tynnu gan gerbyd arferol a'u defnyddio ar bob wyneb cadarn. 2. Mae dewiswr cherrynt...Mwy\nFel un o gynhyrchwyr a chyflenwyr lifft codiwr ceirios mwyaf proffesiynol yn Tsieina, rydym wedi bod yn arbenigo yn y maes hwn ers dros 59 mlynedd. Gwnewch yn siŵr eich bod yn prynu lifft codiwr ceirios o ansawdd gennym ni.


AMDRO - AMDRO - Datblygiad Proffesiynol Parhaol\n> Adolygu a Datblygu Ymarfer\n> Datblygiad Proffesiynol Parhaol\nAdolygu a Datblygu Ymarfer\nDatblygiad Proffesiynol Parhaol\n‘Mae model ADY yn cydnabod bod datblygiad proffesiynol ar ei fwyaf pwerus pan fydd yn canolbwyntio ar hyfforddi a mentora;ymarfer myfyriol;ymchwil gweithredu a chymryd rhan mewn CDP. Disgwylir i’r holl ymarferwyr yng Nghymru i ddefnyddio’r dulliau hyn i fynd i’r afael â’u hanghenion datblygu proffesiynol.’\n‘Rydym yn awyddus i annog newid diwylliannol yn y dull o DPP i ffwrdd oddi wrth fuddsoddi mewn cyrsiau “unwaith ac am byth” a thuag at ffurfiau mwy effeithiol o DPP’\nGrant Effeithiolrwydd Ysgolion a Grant Amddifadedd Disgyblion 2012-13. Canllawiau. Llywodraeth Cymru (Mawrth 2012)\nDiagram 1: Profiadau proffesiynol\nGEY a GAD yw’r modd pennaf o gynnal tair blaenoriaeth genedlaethol Llywodraeth Cymru (LlC) ar gyfer ysgolion:\nGwella safonau mewn llythrennedd;\nGwella safonau mewn rhifedd; a\nLleihau effaith tlodi ar gyflawniad addysgol\nMae Ebrill 2012 yn nodi dechrau’r ail flwyddyn pan fydd ysgolion, awdurdodau lleol a chonsortia yn parhau i ddefnyddio cyllid GEY i wella canlyniadau ar gyfer dysgwyr mewn perthynas â’r tair blaenoriaeth cenedlaethol.\nMae’r GAD newydd sy’n dod i rym yn Ebrill 2012 yn cael ei osod i atgyfnerthu bwriad Llywodraeth Cymru i leihau effaith tlodi ar gyrhaeddiad addysgol. Bydd hyn yn cael ei gyflawni trwy ddefnyddio arian tuag at fentrau Ysgol gyfan/Teulu wedi’i anelu at les disgyblion o gefndir difreintiedig yn ogystal â rhaglenni wedi’u targedi’n uniongyrchol. Mae canllawiau LlC yn datgan yn glir ‘tra bod y GAD yn grant newydd ar wahân rhaid iddo fodoli law yn llaw â GEY – am y rheswm hyn mae’n rhaid i brosesau’r ALl/consortia ar gyfer y grant hwn fod ynghlwm â’u trefniadau GEY’. Mae’r ALl o’r farn bod yr egwyddor hon yr un mor berthnasol i brosesau’r ysgolion a’r Teulu.\nAm y testun llawn o ganllawiau LlC sy’n ymwneud â GEY a GAD cliciwch ar y ddolen ganlynol:\nCynlluniau Gwariant Ysgol\nDyffryn Aman 2012-13\nBro Myrddin 2012-13\nCwm Gwendraeth 2012-13\nDyffryn Taf 2012-13\nGogledd y Sir 2012-13\nUwchradd y Frenhines Elisabeth 2012-13\nSant Ioan Llwyd 2012-13\nMae’r ddogfen hon yn adeiladu ar gyfarwyddyd a gynhyrchwyd gan yr ALl yn ystod cyflwyno GEY yn 2011 i gynorthwyo Grwpiau Llywio Penaethiaid y Teulu mewn cyfarfodydd cynllunio cychwynnol. Mae hefyd yn datblygu arweiniad a ddarperir i Arweinyddion DPP a CDP y Teulu yn ystod 2011 o ran eu rolau a’u cyfrifoldebau wrth gefnogi gweithrediad blaenoriaethau GEY. Yn ogystal â chanllawiau newydd mewn perthynas â GAD, mae elfen newydd bellach yn yr arweiniad yn ymwneud â rôl Arweinyddion System Ardal arfaethedig DPP\nBwriad y canllawiau yma sydd wedi eu diweddaru yw i gynorthwyo ysgolion i gynllunio, cyfathrebu, monitro a gwerthuso gweithrediad GEY a GAD yn ystod 2012-13 gyda phwyslais cryfach ar fesur canlyniadau y ddau grant o ran cyflawniad disgyblion mesuradwy\nI weld dogfen gyfarwyddyd yr ALl cliciwch ar y ddolen ganlynol:\nMae’r Gwasanaeth Gwella Ysgolion wedi llunio Cyfeirlyfr sy’n rhoi crynodeb o’r CDP a’r rhwydweithiau proffesiynol mae ysgolion yn cysylltu â hwynt. Mae hefyd yn rhestru aelodaeth CDP y Teulu, gan gynnwys arweinyddiaeth CDP yn ogystal â manylion am Arweinyddion DPP y Teulu a Swyddogion Cyswllt ALl y Teulu. Mae’r cyfeirlyfr hefyd yn:\nRhestru rolau a chyfrifoldebau holl rhanddeiliaid y CDP;\nDangos sut y gall rolau a chyfrifoldebau gyfateb i’r Safonau Proffesiynol diwygiedig, ac;\nYmgorffori manylion am CDP traws-Deulu gan gynnwys Arweinyddion Cymunedau Dysgu Uwchradd Canol a rhwydweithiau Ysgol Arbennig/Unedau sydd ynghlwm\nDylai’r Cyfeirlyfr gael ei ystyried fel dogfen weithiol a fydd yn parhau i gael ei diweddaru gyda chefnogaeth Arweinyddion System y Teulu a’r Ardal, a bydd yn parhau i esblygu fel adnodd i gynorthwyo wrth wneud cysylltiadau a rhannu arferion o fewn ac ar draws Teuluoedd ac ysgolion.\nI weld y Cyfeirlyfr cliciwch ar y ddolen ganlynol:\nYn ogystal â gwella addysgu a dysgu drwy gyswllt cryfach rhwng safonau proffesiynol, rheoli perfformiad a datblygiad proffesiynol parhaus, mae Adolygiad Cymru Gyfan wedi cydnabod bod angen:\ncryfhau’r cyfraniad y mae pob aelod o weithlu’r Ysgol yn ei wneud i addysgu a dysgu,\ndatblygu sgiliau arwain yn gynyddol i adlewyrchu cwmpas ehangach o gyfrifoldebau arweinyddiaeth a ddelir gan ymarferwyr,\nmyfyrio yn rheolaidd ar eu harfer gan ddefnyddio disgrifiadau arfer a gytunwyd arnynt yn genedlaethol, ac fel rhan o’r broses hon, nodi meysydd i’w datblygu ymhellach, a\ncymryd rhan mewn profiadau proffesiynol, (gweler diagram 1: Profiadau Proffesiynol) fydd yn arwain at ddatblygiad pellach yn y meysydd a nodwyd, yn seiliedig ar dystiolaeth o arfer effeithiol\nMae LlC hefyd yn cydnabod y dylai’r model ADY ddarparu ffocws gydol-gyrfa ar wella effeithiolrwydd ymarferwyr gan gynnwys DPP sy’n cael ei gyflwyno drwy gyfuniad o ddatblygiad proffesiynol gofynnol (gorfodol) a’r gweithgareddau datblygiad proffesiynol a gytunwyd. Mae’r model yn cydnabod ymhellach y cynnydd mewn cyfrifoldebau arweinyddiaeth gyda’r angen i ddatblygu sgiliau arwain trwy ganolbwyntio ar ddatblygiad proffesiynol.\nDiagram 2: Datblygiad a Dilyniant Gyrfa